title: Kiviristi

text: Kiviristi on Lapuan kaupungin keskustan alueella oleva kaupunginosa, jossa on pääasiassa kerrostaloja, pienkerrostaloja, rivitaloja ja omakotitaloja. Alueella sijaitsee myös Koulutuskeskus Sedu, Lapuan Lukio ja Etelä-Pohjanmaan Poliisilaitoksen Lapuan Poliisiasema.


title: Dana Tyrell

text: Dana Tyrell (s. 23. huhtikuuta 1989 Airdrie, Alberta) on kanadalainen ammattilaisjääkiekkoilija. Hän pelaa AHL-joukkue Springfield Falconsissa, Columbus Blue Jacketsin farmijoukkueessa. Tampa Bay Lightning varasi Tyrellin vuonna toisella kierroksella, numerolla 47. Debyyttinsä NHL:ssä hän teki kolme vuotta myöhemmin. Ennen siirtymistään NHL:ään hän kiekkoili Prince George Cougarsissa WHL:ssä.


title: Dana Tyrell

text: Tyrell siirtyi Blue Jacketsin organisaatioon kauden vaihtojen takarajalla.


title: Ammunnan maailmanmestaruuskilpailut 1952

text: Vuoden 1952 ammunnan maailmanmestaruuskilpailut järjestettiin Oslossa. Mitaleita jaettiin kaikkiaan 30 lajissa. Kilpailut alkoivat 10. heinäkuuta, eli aivan Helsingin olympiakisojen kynnyksellä.


Maailman kaikkien aikojen 100 parasta kirjaa valitsi 100 kirjailijaa 54 maasta vuonna 2002 De norske Bokklubbenen järjestämänä.


title: Alexandra Engelhardt

text: Alexandra Engelhardt (s. 29. joulukuuta 1982 München) on saksalainen naispainija.


title: Alexandra Engelhardt

text: Engelhardt on saavuttanut neljä EM-mitalia 51 kilogramman painoluokassa. Pekingin kesäolympialaisissa 2008 Engelhardt oli 14:s sarjassa 48 kg ja Lontoossa 2012 samassa painoluokassa yhdestoista.


title: Oleksandra Kohut

text: Oleksandra Kohut (s. 9. joulukuuta 1987 Lviv, Ukrainan SNT, Neuvostoliitto) on ukrainalainen naispainija ja maailmanmestari.


title: Oleksandra Kohut

text: Kohut voitti sarjan 51 kg maailmanmestaruuden Moskovassa 2010. Hän on voittanut myös yhden MM-pronssin sekä yhden EM-hopean ja kolme EM-pronssia.


title: Rakkautta koleran aikaan

text: Rakkautta koleran aikaan () on Gabriel García Márquezin vuonna 1985 ilmestynyt romaani.


title: Maanjäristys (elokuva)

text: Maanjäristys () on vuonna 1974 ensi-iltansa saanut Mark Robsonin ohjaama yhdysvaltalainen katastrofielokuva. Sen käsikirjoittivat George Fox ja Mario Puzo.


title: Itävallan sloveenit

text: Itävallan sloveenit ovat Itävallassa asuvia sloveeneja. Historiallisia sloveenivähemmistöjä asuu Kärntenin ja Steiermarkin osavaltioiden alueella. Kärntenissä asui vuoden 2001 väestönlaskennan mukaan 12 554 ja Steiermarkissa 2 192 sloveenia.


title: Itävallan sloveenit

text: Sloveenien perustivat 600-luvulla nykyisen Itävallan alueelle Karantanian valtion, joka laajimmillaan käsitti muun muassa Salzburgin, Tirolin ja Kärntenin. Sloveenien asuma-alueet alkoivat kuitenkin työntä kohti etelää saksalaisten tieltä ja uskonpuhdistuksen aikoihin sloveenien asuma-alueen pohjoisraja oli Kärntenin keskiosissa. Kun Jugoslavian kuningaskunta perustettiin vuonna 1918 se miehitti jonkin aikaa Kärntenin eteläosia. Vuonna 1920 alueen omistuksesta järjestettiin kansanäänestys, jossa 59 % paikallisista äänesti Itävaltaan kuulumisen puolesta. Itävaltaan liittämisen jälkeen sloveeneja yritettiin saksalaistaa ja toiminta kiihtyi etenkin Anschlussin jälkeen. Kärntenistä tulikin Itävallan ainut alue, jossa Natsi-Saksan miehitystä vastustettiin merkittävissä määrin. Toisen maailmansodan jälkeen Jugoslavialla oli vaatimuksia Kärntenin suhteen, mutta asia ratkaistiin Itävallan ja Jugoslavian väkisellä sopimuksella vuonna 1955. Sopimuksessa sloveenivähemmistölle taattiin enemmän oikeuksia ja muun muassa sloveenin kielisen peruskoulutuksen järjestäminen on sittemmin herättänyt vastustusta saksalaisissa nationalisteissa. Vuonna 1973 moneen paikkaan tehtiin kaksikielisiä tienviittoja, mutta nationalistiset mielenosoittajat tuhosivat ne 123 kylässä.


title: Itävallan sloveenit

text: Sloveenit ovat tunnustettu vähemmistö Kärntenissä, mutta eivät Steiermarkissa. Itävallassa on muutamia kaksikielisiä päiväkoteja ja kouluja. Sloveeninkielinen koulutus herättää edelleen vastustusta Kärntenin hallinnossa. Vuosina 2001 ja 2006 Kärntenin kuvernööri Jörg Haider kieltäytyi noudattamasta perustuslakituomioistuimen määräystä käyttää kaksikielisiä tienviittoja alueilla, joilla sloveenit muodostavat yli 10 % väestöstä.


title: Tony Judt

text: Tony Robert Judt (2. tammikuuta 1948 – 6. elokuuta 2010) oli brittiläinen historioitsija, esseisti ja yliopiston professori. Hänen erityisalaansa oli Euroopan historia ja hän hoiti Erich Maria Remarque -professuuria New York Universityssä. Judt myös johti saman yliopiston Erich Maria Remarque -instituuttia. Vuonna 1996 Judt valittiin American Academy of Arts and Sciences -akatemiaan ja vuonna 2007 British Academyn kirjeenvaihtajajäseneksi. Nuoruuden marxilaisen sionismin vaiheen jälkeen hän menetti uskonsa sionismiin oleskeltuaan Israelissa 1960-luvulla ja alkoi kutsua juutalaisvaltiota anakronismiksi. Marxilaisuudesta hän erkani 1970- ja 1980-lukujen mittaan. Elämänsä lopulla hän kuvaili maailmankatsomustaan ”universaaliksi sosiaalidemokratiaksi”.


title: Moshe Safdie

text: Moshe Safdie, CC, (s. 14. heinäkuuta 1938) on israelilaissyntyinen kanadalainen arkkitehti. Safdie syntyi Haifan kaupungissa Palestiinan brittiläisellä mandaattialueella. Hän muutti perheensä mukana Kanadan Montrealiin viidentoista vuoden ikäisenä.


title: Moshe Safdie

text: Hänen ensimmäisiä töitään oli Habitat 67 -asuinrakennus Montréalin maailmannäyttelyä varten. Safdien suunnittelema hotellikasino ja viihdekeskus Marina Bay Sands Singaporessa avattiin vuonna 2010. Safdie suunnitteli keskukseen myös tieteen ja taiteen museon. Safdien viimeisimpiä suunnittelutöitä on myös Arkansasin Bentonvilleen nouseva museo Crystal Bridges Museum of American Art.


title: Melvillen rautatieasema

text: Melvillen rautatieasema on Melvillen kaupungissa Saskatchewanin provinssissa Kanadassa sijaitseva rautatieasema. Se on myös kaupungin ainoa henkilöliikenteen käytössä oleva asema.


title: Melvillen rautatieasema

text: 1900-luvun alkupuolella Grand Trunk Pacific Railway rakensi Pohjois-Amerikan mantereen ylittävää rautatietä, joka saavutti nykyisen Melvillen kaupungin vuonna 1908. Kaupunki muodostui rautatieaseman ja ratapihan ympärille. Melville nimettiin rautatieyhtiön johtajan Charles Melville Haysin mukaan.


title: Melvillen rautatieasema

text: Nykyisin kaupungin läpi johtavan rautatien omistaa Canadian National Railway, joka hoitaa tavaraliikennettä radalla. VIA Railin The Canadian -matkustajajuna pysähtyy asemalla kolme kertaa viikossa.


title: Melvillen rautatieasema

text: Vuonna 2010 Melvillen historiallinen rautatieyhdistys ("Melville Rail Station Heritage Association") sai omistukseensa nykyisen asemarakennuksen. Yhdistyksen tavoitteena on entisöidä nykyinen asemarakennus.


title: Animal Rights Militia

text: Animal Rights Militia eli ARM on tunnus eläinaktivisteille, jotka harjoittavat suoraa toimintaa eläinten oikeuksien puolustamiseksi, ja irtisanoutuvat Eläinten vapautusrintaman periaatteesta tehdä kaikki mahdollinen, jotta toiminnasta ei koituisi harmia inhimilliselle tai ei-inhimilliselle elämälle.


title: Animal Rights Militia

text: ARM vaikutti ensimmäiseksi Isossa-Britanniassa 1980-luvulla, kun eläinten vapautusliike alkoi keskittyä demonstraatioiden (mielenilmaukset, tempaukset ym tapahtumat) sijaan enemmän suoraan, laittomaan toimintaan. Ryhmän toimintatapoina olivat omaisuuden tuhoaminen, pelottelu, sekä suora väkivalta. ARM:n aktivistit lähettivät kirjepommeja, asettivat pommeja autojen alle ja rakennuksiin, pilasivat elintarvikkeita, lähettivät tappouhkauksia sekä häpäisivät haudan.


title: Animal Rights Militia

text: Vuoden 1984 Mars-patukoiden myrkytyshuijaus on yksi ARM:in tunnetuimmista toimista. Mars-yhtiö oli teettänyt eläimillä hampaiden kestävyyteen liittyviä kokeita, joita eläintensuojelijat pitivät hirvittävinä. He väittivät julkisesti, että Mars-karkkipatukat ovat myrkytettyjä, ja tästä syystä yhtiö veti patukat pois myynnistä, aiheuttaen itselleen mittavat taloudelliset tappiot.


title: TKK (täsmennyssivu)

text: TKK voi viitata muun muassa näihin:


title: Bus Stop (kappale)

text: Bus Stop on brittiläisen The Hollies -yhtyeen hittikappale ja single vuodelta 1966. Se on yksi yhtyeen suurimmista hiteistä; kappale pääsi sekä Britanniassa että Yhdysvalloissa sijalle 5. Kappale kertoo parista, joka tapaa sateisena päivänä bussipysäkillä, ja rakastuu jakaessaan sateenvarjon.


title: Bus Stop (kappale)

text: Britanniassa ”Bus Stopia” ei julkaistu millään studioalbumilla, kun taas Yhdysvalloissa se sisältyi kyseisen maan markkinoille suunnatulle albumille "Bus Stop".


title: Bus Stop (kappale)

text: Kappaleen kirjoitti Graham Gouldman, joka myöhemmin tuli vaikuttamaan rockyhtye 10cc:ssä. Hän työsti kappaleen mielessään Manchesterin paikallisliikenteen linjan 95 bussissa. Gouldmanin kappaletta ehdotti The Holliesille yhtyeen manageri Michael Cohen. Yhtye oli äimistynyt nuoren miehen aikaansaannoksesta. Hollies harjoitteli kappaletta yhdessä yhtyeeseen kuulumattoman basisti Klaus Voormannin kanssa, mutta äänitykseen yhtye oli jo hankkinut uuden vakituisen basistin, kitaristi Tony Hicksin ehdottaman Bernie Calvertin. Hicks ja rumpali Bobby Elliott tunsivat hänet, sillä Calvert oli soittanut heidän kanssaan ennen The Holliesia toimineessa Ricky Shaw and the Dolphins -yhtyeessä.


title: Bus Stop (kappale)

text: The Holliesin tuolloinen kitaristi Graham Nash pitää kappaletta suosikki Hollies-sävelmänään, koska se äänitettiin tunnissa ja viidessätoista minuutissa, ja oli suuri hitti.


title: Bus Stop (kappale)

text: ”Bus Stop” muodostui suureksi hitiksi. Se pääsi sekä Britanniassa että Yhdysvalloissa listan viidenneksi. Kappale oli samalla yhtyeen läpimurto Yhdysvalloissa. Top 10:een single nousi ainakin kahdessatoista valtiossa, mukaan lukien Malesiassa ja Ruotsissa, missä se ylsi listaykköseksi.


title: Bus Stop (kappale)

text:
A-puoli
B-puoli


title: Bus Stop (kappale)

text: Cover-version ”Bus Stopista” ovat tehneet Herman's Hermits, Material Issue, Sugarplum Fairy ja The Family Cat. Myös itse kappaleen kirjoittaja Graham Gouldman on levyttänyt kappaleen.


title: Bus Stop (kappale)

text: Suomeksi kappaleen levytti ensimmäisenä 30. maaliskuuta 1967 Ilkka Lähteenmäki nimellä ”Bussipysäkki”. Vuonna 1991 oli vuorossa Clifters-yhtyeen esitys ”Angelica”. Seppo Tammilehdon kääntämä ja esittämä ”Maitolaituri” puolestaan ilmestyi vuonna 1995.


title: Pyreneiden kansallispuisto

text:
Pyreneiden kansallispuisto on luonnonsuojelualue Ranskan lounaisosassa, Espanjan vastaisella rajalla.
Sen nähtävyyksiin kuuluvat lukuisat suuret petolinnut kuten kotkat ja korppikotkat, Vignemalen 3 298 m korkea huippu sekä jään muodostama onsilo Cirque de Gavarnie. Puisto muodostaa Ranskan puoleisen osan Ranskan ja Espanjan yhteisestä Unescon maailmanperintökohteesta Monte Perdido.


title: Cévennesin kansallispuisto

text: Cévennesin kansallispuisto on luonnonsuojelualue Ranskan eteläosassa. Sen nähtävyyksiin kuuluu Aven Armandin luola.


title: Cévennesin kansallispuisto

text: Kansallispuisto kuuluu valtaosin Lozèren ja Gardin departementteihin  Languedoc-Roussillonin hallintoalueella, mutta osin myös Ardèchen departementtiin Rhône-Alpesin alueella ja Aveyronin departementtiin Midi-Pyrénées-alueella. Cévennesin alue on Ranskan harvimmin asuttua.


title: Cévennesin kansallispuisto

text: Puistoon kuuluu vuoria ja 150 000 hehtaarin metsäalue, jossa tavataan mufloneita ja hirvieläimiä. Puiston kasvilajeihin kuuluvat kihokit, kastanjat, villit tulppaanit, varjoliljat ja monet kämmekät.


title: Aasian GP2-kausi 2009–2010

text: Aasian GP2-kausi 2009-2010 oli Aasian GP2-sarjan kolmas kausi. Kausi alkoi 31. lokakuuta 2009 ja päättyi 14. maaliskuuta 2010. Sarjassa ajettiin ensimmäistä kertaa uudella Yas Marinan radalla kaksi ensimmäistä kilpailua ja Bahrainissa kaksi jälkimmäistä.


title: Aasian GP2-kausi 2009–2010

text: Kuljettajien mestaruuden voitti Italian Davide Valsecchi, toiseksi sijoittui Luca Filippi ja kolmanneksi Giacomo Ricci. Tallimestaruuden voitti ISport. Durango vetäytyi sarjasta taloudellisista syistä.


title: Aasian GP2-kausi 2009–2010

text:
Lauantain kilpailu
Sunnuntain sprinttikilpailu
Näiden lisäksi pystyi saamaan yhden lisäpisteen, mikäli ajoi nopeimman kierroksen sekä lauantain kilpailussa, että sunnuntain sprinttikilpailussa.


title: Tapio Karreinen

text: Teuvo Tapio Karreinen (14. heinäkuuta 1911 Helsinki – 20. tammikuuta 1982 Valkeakoski) oli suomalainen päätoimittaja ja kirjailija.


title: Tapio Karreinen

text: Karreinen toimi Valkeakosken Sanomien päätoimittajana.


title: Heino Törölä

text: Heino Törölä (6. heinäkuuta 1929 Haapajärvi – 2. lokakuuta 1982 Oulu) oli suomalainen runoilija.


title: Heino Törölä

text: Oulun Raksilassa asunut Törölä kirjoitti aforismeja ja runoja.


title: Usko K. Lausala

text: Usko Keijo Lausala (13. joulukuuta 1915 Rauma – 1. marraskuuta 1982 Helsinki) oli suomalainen kirjailija.


title: Usko K. Lausala

text: Lausala julkaisi 1964 "Tuomarin tarinoita" nimisen novellikokoelman.


title: Laura Kakko

text: Laura Kakko (14. syyskuuta 1959 Helsinki – 12. maaliskuuta 2011 Espoo) oli suomalainen suurlähettiläs.


title: Laura Kakko

text: Kakko työskenteli 1980-luvulla Punaisen Ristin palveluksessa. Hän kävi Ulkoasiainministeriön kansainvälisten asiain valmennuskurssin nro 19 keväällä 1990. Vuosina 1991–1994 hän työskenteli Suomen New Delhin -suurlähetystössä ja 1994–1997 Suomen EU-edustustossa Brysselissä. Sen jälkeen hän oli ulkoministeriön palveluksessa kotimaassa, välillä Moskovan-suurlähetystössä 2000–2003 ja jälleen kotimaassa Eurooppa-osaston apulaisosastopäällikkönä vuoteen 2009, jolloin hänestä tuli Suomen Slovenian-suurlähettiläs.


title: Niilo Kivakka

text: Nikolai (Nikke) Ievanen, sukunimi aik. Issaijeff, käytti kirjailijanimeä Niilo Kivakka (18. marraskuuta 1921 Kiimasjärvi, Karjalan työkansan kommuuni – 8. kesäkuuta 1982 Pietarsaari) oli suomalainen sotakirjailija.


title: Niilo Kivakka

text: Kivakan vanhemmat olivat rovasti Mikael Ievanen ja Anna Nesteroff. Hän opiskeli Kuopion kauppaoppilaitoksessa 1939–1943, valmistuen merkonomiksi. Jatkosodan aikana Kivakka osallistui päämajan sissitoimintaan kyynelradio-miehenä. Hän toimi sodan jälkeenkin puolustusvoimien tiedusteluosastossa. Avioiduttuaan hän muutti puolisoineen ensin Turkuun ja sitten Pietarsaareen.


title: Aldolaasi

text: Aldolaasi eli fruktoosi-1,6-bisfosfaattialdolaasi on entsyymi, joka osallistuu glykolyysiin ja glukoneogeneesiin. Aldolaasi katalysoi fruktoosi-1,6-bisfosfaatin ja muiden vastaavankaltaisten sokerifosfaattien reversiibeliä hajoamista glyseraldehydi-3-fosfaatiksi tai glyseraldehydiksi ja dishydroksiasetonifosfaatiksi. Reaktioista hajoaminen tapahtuu glykolyysin yhteydessä ja kondensoituminen fruktoosi-1,6-bisfosfaatiksi glukoneogeneesissä. Nimensä entsyymi on saanut katalysoimansa reaktion aldolikondensaation ja sen käänteisreaktion mukaan.


title: Aldolaasi

text: Aldolaasilla on kolme eri isoentsyymiä: aldolaasi A, aldolaasi B ja aldolaasi C, jotka ovat kaikki rakenteeltaan tetrameereja. Ne esiintyvät eri kudoksissa, ja niihin sitoutuu eri substraatti. Aldolaasi A on aktiivinen erityisesti lihaksistossa ja veressä, aldolaasi B:tä esiintyy maksassa, munuaisissa ja ohutsuolessa ja aldolaasi C vaikuttaa aivoissa. Aldolaasi A ja C sitoutuvat voimakkaimmin fruktoosi-1,6-bisfosfaattiin, ja esimerkiksi fruktoosi-1-fosfaatin sitoutuminen entsyymiin on 50 kertaa heikompaa aldolaasi A:han ja 10 kertaa heikompaa Aldolaasi C:hen. Aldolaasi B sitoutuu yhtä voimakkaasti fruktoosi-1-fosfaattiin kuin fruktoosi-1,6-bisfosfaattiin. Tämä näkyy aldolaasi B:n suurempana K-arvona fruktoosi-1-fosfaatille verrattuna muihin aldolaasin isoentsyymeihin.


title: Aldolaasi

text: Aldolaasit voidaan jakaa myös kahteen luokkaan eliöiden mukaan. Aldolaasi I -luokan entsyymejä esiintyy eläimissä ja kasveissa ja aldolaasi II -luokan entsyymejä eräissä bakteereissa, sienissä ja levissä.


title: Aldolaasi

text: Tärkeitä aminohappoja entsyymin aktiivisessa kohdassa ovat muun muassa lysiini, asparagiinihappo ja glutamiinihappo. Glykolyysissä entsyymin substraatti muodostaa karbinolamiinin lysiinin kanssa ja siitä lohkeaa vettä, jolloin muodostuu iminiumioni. Ioni hajoaa retroaldolikondensaatiolla, jolloin vapautuu glyseraldehydi-3-fosfaatti ja muodostuu uusi iminiumioni. Tämä ioni hajoaa hydrolyysissä, jossa vapautuu dihydroksiasetonifosfaatti.


title: Aldolaasi

text: Glukoneogeneesissä dihydroksiasetonifosfaatti sitoutuu lysiiniin, jolloin muodostuu iminiumioni. Iminiumioni reagoi glyseraldehydi-3-fosfaatin kanssa aldolikondensaatiolla, jota seuraa protonin luovutus. Entsyymin ja tuotteen välinen kovalenttinen sidos hydrolysoituu ja fruktoosi-1,6-bisfosfaatti vapautuu.


title: Aldolaasi

text: Koentsyymien tarve on erilainen aldolaasi I -luokan entsyymeillä ja aldolaasi II -luokan entsyymeillä. Ensimmäiseen ryhmään kuuluvat entsyymit eivät tarvitse kofaktoreita, kun toisen luokan entsyymien toiminnalle ovat välttämättömiä kelatoituvat ionit, kuten sinkki, mangaani tai magnesium, jotka toimivat Lewis-happoina. Aldolaasien toimintaa estävät muun muassa ADP- ja ATP-molekyylit, fruktoosi-6-fosfaatti ja glyoksyylihappo.


title: Aldolaasi

text: Aldolaasin toiminnalle suotuisimmat olosuhteet vaihtelevat eliöittäin. Se toimii tehokkaimmin lämpötilan ollessa välillä 28–80 °C ja pH:n ollessa 5–12. Ihmisellä entsyymi on stabiili aina 40 °C:n lämpötilaan asti, minkä jälkeen aktiivisuus laskee huomattavasti. Ihmisellä sopiva pH-alue on 4–12.


title: Aldolaasi

text: Kohonnut aldolaasiaktiivisuus voi olla merkki lihasdystrofiasta tai myosiitista, ja arvot voivat olla koholla myös infarktin tai hepatiitin takia.


title: Aldolaasi

text: Aldolaasi A:n puute on harvinainen resessiivisesti autosomien kautta periytyvä sairaus. Sen oireina ovat heikkous ja lihasten huono rasituksenkesto.


title: Aldolaasi

text: Aldolaasi B:n puute johtaa perinnölliseen fruktoosi-intoleranssiin. Sairaus ilmenee noin joka kahdenellakymmenellätuhannella lapsella. Tauti ilmenee, kun lapsi siirtyy äidinmaidosta syömään glukoosi- ja fruktoosipitoista ravintoa. Vähäisen aldolaasi B:n määrän vuoksi fruktoosi-1-fosfaatti kertyy elimistöön, mikä aiheuttaa epäorgaanisen fosfaatin konsentraation laskua ja sitä kautta myös ATP-määrän laskua. Tämä vaikuttaa muun muassa glukoneogeneesin ja proteiinisynteesin toimintaan. Tauti johtuu geenimutaatiosta, jonka seurauksena aminohappo alaniini, korvautuu iminohappo proliinilla


title: Aldolaasi

text: Aldolaasia voidaan käyttää orgaanisessa synteesissä stereospesifisissä aldolireaktiossa. Näin voidaan valmistaa hyvin stereospesifisesti halutun avaruusrakenteen omaavia yhdisteitä. Tähän tarkoitukseen käytetään tyypillisesti kanin lihaksistosta peräisin olevaa aldolaasia. Entsyymi tarvitsee glyseraldehydi-3-fosfaattia, mutta hyväksyy elektrofiileiksi suuren määrän eri aldehydejä. On tutkittu myös entsyymejä, jotka vaativat glyseraldehydi-3-fosfaatin sijasta dihydroksiasetonifosfaattia.


title: Eelis Matilainen

text: Eelis Matilainen (11. lokakuuta 1901 Kangasniemi – 5. tammikuuta 1982 Lieto) oli suomalainen kirjailija.


title: A-Katsastus

text: A-Katsastus on suomalaislähtöinen konserni, jolla on toimintaa viidessä EU-maassa. Konsernin toimitusjohtajana on vuoden 2011 alusta ollut Kari Kivikoski.


title: A-Katsastus

text: Konsernin päätoimialat ovat ajoneuvojen katsastukset, kuljettajantutkinnot, ajoneuvojen rekisteröinnit, laatu- ja testauspalvelut sekä vahinkotarkastukset. A-Katsastus työllistää noin 1 300 henkilöä (2014), joista Suomessa toimii noin tuhat. Konsernin pääkonttori muutti kesällä 2011 Vantaalta Helsingin Pitäjänmäelle.


title: A-Katsastus

text: Suomen Autokatsastus Oy (SAUK) syntyi vuonna 1996, kun vuonna 1966 valtion virastona perustettu ja vuonna 1994 liikelaitokseksi muutettu autorekisterikeskus yhtiöitettiin. Ajoneuvorekisterien ylläpito ja muut hallinnolliset tehtävät siirtyivät samassa yhteydessä perustetulle ajoneuvohallinnolle. Valtio myi yrityksen 31. maaliskuuta 2003 MB Rahastot -pääomasijoitusyhtiölle, jolloin sen nimi muutettiin A-Katsastus Oy:ksi. Vuonna 2006 Bridgepoint osti yrityksen.


title: A-Katsastus

text: Yrityksen toimitusjohtajina ovat toimineet Lasse Korppi vuosina 1996–2006, Juha Tukiainen vuosina 2006–2010 ja Kari Kivikoski vuoden 2011 alusta.


title: A-Katsastus

text: A-Katsastus on laajentanut toimintaansa, ja Suomen lisäksi se toimii Latviassa, Puolassa, Ruotsissa ja Virossa ja useilla toimialoilla.


title: Karin Mandelstam

text: Karin Margareta Mandelstam (26. maaliskuuta 1908 Helsinki – 26. lokakuuta 1982) oli suomenruotsalainen teatteripäällikkö ja runoilija. Hän käänsi myös ruotsin kielelle useita radiokuunnelmia.


title: Karin Mandelstam

text: Mandelstam valmistui kielenkääntäjäksi 1937. Hän julkaisi ensimmäisen runokoelmansa "Insikt" vuonna 1936. Mandelstam toimi vuodesta 1945 amanuenssina Yleisradion ruotsinkielisellä teatteri- ja viihdeosastolla. Hän oli ruotsinkielisen radioteatterin johtajana 1950–1968 ja jäi eläkkeelle 1968.


title: Karin Mandelstam

text: Mandelstam käänsi ruotsin kielelle useita Yleisradiossa esitettyjä radiokuunnelmia, näitä olivat muun muassa Olavi Paavolaisen "Eurooppalainen Odysseia", Eeva-Liisa Mannerin "Poltettu oranssi", Pirkko Jaakolan "Kehtolauluja au-lapsille" ja Eila Pennasen "Mies ja hänen kolme vaimoaan".


title: Kansaneläkeindeksi

text: Kansaneläkeindeksi on Kansaneläkelaitoksen (Kela) elinkustannusindeksiä seuraava indeksi, jonka mukaan suuri osa Kelan maksamista etuuksista ja tietyt muiden tahojen etuudet tai euromäärät sidotaan hintatason kehitykseen. Kansaneläkeindeksillä tarkistetaan mm.


title: Kansaneläkeindeksi

text:
Täyden kansaneläkkeen määrään on Kelassa sidottu mm.
Lisäksi muiden viranomaisten kuin Kelan hallinnoimia, kansaneläkeindeksin kehitykseen sidottuja määriä ovat mm.


title: Kansaneläkeindeksi

text:
Täyden kansaneläkkeen määrään on muualla kuin Kelassa sidottu mm.
Seuraavan vuoden kansaneläkeindeksin pisteluku saadaan jakamalla kunkin vuoden kolmannen vuosineljänneksen (heinä-, elo- ja syyskuun) elinkustannusindeksin pistelukujen keskiarvo luvulla 1,16. Kela vahvistaa seuraavan kalenterivuoden kansaneläkeindeksin pisteluvun kunkin vuoden lokakuun loppuun mennessä.


title: Kansaneläkeindeksi

text: Kansaneläkeindeksi luotiin vuoden 1956 kansaneläkelain yhteydessä, jolloin kansaneläkelain mukaisten etuuksien kehitys sidottiin elinkustannusindeksin kehitykseen. Kansaneläkeindeksin perustasoksi määriteltiin valtioneuvoston päätöksellä elinkustannusindeksin pisteluku 116, joka oli kansaneläkelain voimaantuloa edeltäneen vuosineljänneksen pistelukujen keskiarvo.


title: Kansaneläkeindeksi

text: Indeksitarkistuksia tehtiin aluksi kolmen kuukauden kuluttua siitä, kun indeksi oli edellisestä tasostaan muuttunut vähintään 10 %, kunnes vuonna 1961 määräaika laskettiin yhteen kuukauteen. Tarkistuksen laukaisevan muutoksen määrää pienennettin ensin 5 %:iin vuonna 1963 ja myöhemmin 3 %:iin vuonna 1967, mikä yhdessä 1970-luvun korkean inflaation kanssa johti siihen, että etuuksiin tehtiin viisi indeksitarkistusta vuoden 1975 aikana. 1980-luvulla indeksitarkistus alettiin tehdä ensin kaksi kertaa vuodessa ja lopulta vuodesta 1985 lähtien kerran vuodessa kunkin kalenterivuoden alussa.


title: Kansaneläkeindeksi

text: Kansaneläkeindeksi itsessään on saanut kehittyä varsin rauhassa ilman, että sen kulkua olisi väkisin ohjattu muualle kuin laskentasääntöjen osoittamaan suuntaan. Yleisempää on ollut, että indeksiin sidottujen etuuksien kehityksessä on poikettu indeksin osoittamasta muutosvauhdista. Yhden kerran kuitenkin myös itse indeksiin on kajottu.


title: Kansaneläkeindeksi

text: Kaksi kertaa on tehty indeksikorotus poikkeuslaissa mainitun indeksipisteluvun mukaan. Näinä kertoina varsinainen kansaneläkeindeksin pisteluku on vahvistettu, mutta sitä ei ole käytetty etuuksien tason laskemiseen.


title: Île Sainte-Marguerite

text: Île Sainte-Marguerite on Îles de Lérins -saariryhmän suurin saari Ranskan Rivieran edustalla lähellä Cannesin kaupunkia. Saari tunnetaan 1600-luvulla rakennetusta Fort Royal -linnastaan, jossa oli vankina legendaarinen rautanaamioinen mies. Suurin osa saarta on Ranskan valtion omistuksessa.


title: Île Sainte-Marguerite

text: Île Sainte-Marguerite on pinta-alaltaan 210 hehtaaria, ja se on pääosin metsää. Saaren erottaa viereisestä Île Saint-Honorat'n saaresta vain kapea meriväylä. Fort Royal sijaitsee saaren pohjoisrannalla, ja sen lähistöllä on myös espanjalaisten vuonna 1635 rakentama kaivo. Saaren länsipäässä on 1500-luvulta peräisin oleva tornin raunio sekä Rooman valtakunnan aikaisen kalastussataman ja kylpylän jäänteet. Saaren itäosassa on lampi nimeltä "Etang du Batéguier". Saaren ainoa yksityisalue on "Grand Jardin", jossa sijaitsee 1500-luvulta peräisin oleva "Oubliettes" eli Unohduspaikka-rakennus. Suurimman osan saarta kattavassa metsässä kulkee useita teitä. Liikennettä teillä on rajoitettu ja esimerkiksi pyöräily on kokonaan kielletty. Metsä koostuu lähinnä männyistä ja tammista sekä muutamista eucalyptuspuista. Batéguierin lampi on tärkeä levähdyspaikka useille muuttolinnuille. Suurin osa saarta, noin 95% sen pinta-alasta, on suojeltua.


title: Île Sainte-Marguerite

text: Saaren ilmasto on välimerellinen ja sille on tyypillistä kuumat ja kuivat kesät sekä rankat vesisateet keväisin ja syksyisin. Vuoden keskimääräinen lämpötila on 15,9 °C. Alimmillaan lämpötila on –2,9 °C ja korkeimmillaan 35,8 °C. Vuosittainen sateen määrä on 875 mm. Kesän kuivakausi kestää noin kolmen kuukauden ajan, ja tästä syystä useimpien kasvien kasvukausi ajoittuu keväälle.


title: Île Sainte-Marguerite

text: Saaren rannikolla tehdyissä kaivauksissa on löydetty keramiikan ja seinämaalausten jäänteitä, jotka on ajoitettu 300-luvulle eaa. Saari sai nimensä Pyhän Honoratuksen sisaren mukaan, joka asui saarella pienen uskonnollisen yhteisön kanssa 300-luvulla. Heidän lisäkseen saarella vieraili ajoittain munkkeja viereiseltä pienemmältä île Saint-Honorat'n saarelta. Kuningatar Jeanne antoi saaren Bertrand Grasselaiselle vuonna 1351, mutta munkit saivat saaren takaisin omistukseensa 1400-luvulla. Chevreusen herttua Claude de Lorraine hankki saaren itselleen vuonna 1617 ja se siirtyi myöhemmin Guisen herttuan omistukseen. Sittemmin Kardinaali Richelieu valloitti saaren, ja hänen käskystään saarelle rakennettiin vuonna 1635 Fort Royal. Se ei kuitenkaan kestänyt espanjalaisten hyökkäyksiä. He valloittivatkin saaren muutaman vuoden ajaksi kolmikymmenvuotisen sodan aikana, mutta ranskalaiset valloittivat sen takaisin vuonna 1637. Fort Royalesta tuli valtion vankila vuonna 1685, ja vuodet 1687–1698 linnassa oli vankina rautanaamioisena miehenä tunnettu tuntematon vanki. 1700-luvulla saaren valloittivat Ranskalta vuorotellen Itävalta, Piemonte ja Englanti, mutta ne kaikki ajettiin sittemmin pois. Saaren linna luokiteltiin historialliseksi monumentiksi vuonna 1927, ja sen sotilaallinen merkitys lakkasi vuonna 1944. Linnaa entisöitiin vuonna 1971, ja se siirtyi Cannesin kaupungin omistukseen vuonna 1995.


title: Tribunicia potestas

text: Tribunicia potestas oli Rooman valtakunnassa aluksi nimitys kansantribuuneille kuuluvasta vallasta, mutta myöhemmin siitä tuli yksi tärkein Rooman keisareiden oikeuksista.


title: Tribunicia potestas

text: Aluksi "tribunicia potestaan" tarkoitus oli suojella kansantribuuneja, joiden tehtävä oli suojella plebeijejä virkamiesten mielivallalta. "Tribunicia potestaan" kuului "sacrosanctitas", plebeijien takaama loukkaamattomuus. Kansantribuunien valta kasvoi ajan myötä ja sisälsi lopulta muun muassa oikeuden puhua senaatissa, käyttää veto-oikeutta virkamiesten päätöksiä vastaan ja kutsua senaatti koolle. Senaatti myönsi Augustukselle ikuisen "tribunicia potestaan" vuonna 23 eaa. ilman että tästä tehtiin kansantribuunia. Keisariajalla "tribunicia potestaan" myöntäminen oli selvä merkki keisarin suosiosta. Augustuksen "tribunicia potestas" oli siitä erikoinen että hän sai kansantribuunien valtaoikeudet ilman että häntä olisi nimitetty mihinkään virkaan. Augustus ei olisi patriisina myöskään voinut toimia kansantribuunina. Tasavallan aikana virkamiehiä koski useita sääntöjä, jotka eivät koskeneet Augustuksen "tribunicia potestaa". Heidän virkakautensa kestivät aina vain vuoden ja virkakauden jälkeen heidät voitiin viedä oikeuteen. Augustus toimi esimerkiksi myös konsulina, mutta hänet valittiin aina äänestyksellä ja hänellä oli aina konsulikumppani.


title: Tribunicia potestas

text: Augustus antoi Agrippalle "tribunicia potestaan" vuonna 18 eaa. viideksi vuodeksi ja vuonna 13 eaa. vielä viideksi vuodeksi lisää. Agrippa kuoli kuitenkin seuraavana vuonna. Seuraavaksi hän antoi "tribunicia potestaan" viideksi vuodeksi Tiberiukselle vuonna 6 eaa., mutta sitä ei uusittu vuonna 2 eaa. Augustuksen ottopojan Gaius Caesarin kuoleman jälkeen Augustus antoi jälleen "tribunicia potestaan" Tiberiukselle vuonna 4 jaa. kymmeneksi vuodeksi. Vuonna 13 jaa. Tiberiuksen "tribunicia potestaa" jatkettiin kymmenellä vuodella ja seuraavana vuonna, Augustuksen kuollessa, hänestä tuli keisari.


title: Arttu Siira

text: Arttu Siira (s. 18. huhtikuuta 1993 Oulu) on suomalainen jalkapalloilija, joka edustaa Kolmosessa pelaavaa OLS:ää; aiemmin pelannut Ykkösen AC Oulussa ja lainapelaajana Kakkosen PK-37:ssa ja FC YPA:ssa. Pelipaikaltaan Siira on laitahyökkääjä. Siiran nuorempi veli Tuure Siira pelaa myös AC Oulussa.


title: Arttu Siira

text: Arttu Siiran pelaajaura ylimillä sarjatasoilla alkoi kaudella 2010, kun hän nousi Tervareiden junioreista AC Oulun liigajoukkueeseen. Siira debytoi AC Oulun paidassa 17-vuotiaana 5. kesäkuuta 2010 Veikkausliigan ottelussa AC Oulu - FC Honka, ja hän teki AC Oulun kanssa kolmen vuoden sopimuksen tammikuussa 2011.


title: Arttu Siira

text: Siira ei pysytynyt kuitenkaan vakiinnuttamaan paikkaansa AC Oulun joukkueessa, joten hän pelasi lainalla Kakkosen PK-37:ssä kaudella 2012 ja FC YPA:ssa kauden 2013. Hän siirtyi kaudella 2014 Kakkosessa pelaanneen OLS:n riveihin.


title: Arttu Siira

text: Arttu Siira on pelannut 3 poikien maaottelua U16- ja U17-maajoukkueissa. Siira debytoi maajoukkueessa 23. syyskuuta 2008 U16-maajoukkueen ottelussa P-Irlanti - Suomi.


title: Einar Palmunen

text: Kustaa Einar Palmunen (6. kesäkuuta 1903 Kiukainen – 26. tammikuuta 1982 Hämeenlinna) oli suomalainen kirjailija.


title: Einar Palmunen

text: Palmusen vanhemmat olivat Juho Kustaa ja Amanda Palmunen. Hän toimi terveystarkastajana Hämeenlinnassa. Palmunen oli Hämeenlinna-seuran puheenjohtajana 1968–1977 ja hän toimi myös pitkään seuran sihteerinä.


title: Einar Palmunen

text: Palmusen kirjallinen tuotanto koostui Hämeenlinna-aiheisista kotiseutuhistoriatutkimuksista ja erityisesti 5. divisioonan vaiheita kuvaavista sotahistoriallisista teoksista. Hän kirjoitti kaikkiaan 240 kirjoitusta Hämeenlinna-seuran julkaisemaan "Hämeenlinna-Wanaja"-kotiseutujulkaisuun.


title: Einar Palmunen

text: Palmunen oli myös Bibliofiilisen Seuran jäsen ja hän julkaisi useita bibliografiaan liittyviä kirjoituksia. Palmunen keräsi itse suomenkielistä, ennen vuotta 1878 painettua uskonnollista kirjallisuutta. Palmunen sai asessorin arvonimen vuonna 1978.


title: Existence Indifferent

text: Existence Indifferent on suomalaisen extreme metal -yhtye Atakhaman ensimmäinen ja ainoa studioalbumi, joka on julkaistu vuonna 2005.


title: Katri Savolainen

text: Katri Margareta Savolainen os. "Palmroth" (25. huhtikuuta 1898 Ruovesi – 6. toukokuuta 1982 Tampere) oli suomalainen kansakoulunopettaja ja kirjailija.


title: Katri Savolainen

text: Savolaisen vanhemmat olivat lääninrovasti Wilhelm Palmroth ja Olga Armfelt. Hän pääsi ylioppilaaksi Kuopion yhteiskoulusta 1916 ja suoritti kansakoulunopettajan tutkinnon Helsingissä 1919.


title: Katri Savolainen

text: Katri Savolainen oli naimisissa vuodesta 1922 kansakoulunopettaja Matti Savolaisen kanssa.


title: 1917 (kappale)

text: 1917 on suomalaisen doom metal -yhtye Kypck:n single, joka on julkaistu omakustanteena vuonna 2008.


title: 1917 (kappale)

text: Kappale oli YleX:n viikon tehobiisinä kappaleen ilmestyessä tammikuussa 2008.


title: Île Saint-Honorat

text: Île Saint-Honorat on Îles de Lérins -saariryhmään kuuluva saari Ranskan Rivieran edustalla lähellä Cannesin kaupunkia. Saarella on asunut munkkeja 400-luvulta lähtien, ja se on historiallisesti ollut Ranskan tärkeimpiä uskonnollisia keskuksia. Saari on saarella asuvien 25 munkin omistuksessa.


title: Île Saint-Honorat

text: Pinta-alaltaan 60 hetaarin kokoinen saari on Îles de Lérins -saariryhmään toiseksi suurin saari. Saaren pohjoispuolella on Île Sainte-Margueriten saari, jonka erottaa Saint-Honorat’sta vain 600 metrin levyinen merikaistale. Saaren parhaiten säilynyt, vuonna 1073 rakennettu rakennus "Château Saint-Honorat"' sijaitsee saaren etelärannikon kalliolla. Saaren luostari sijaitsee "Château Saint-Honorat’sta" pohjoiseen. Luostari on rakennettu uudelleen vuonna 1869 ja vanhemmasta rakennuksesta säilyneitä osia on esillä paikallisessa museossa. Saaren länsiosassa sijaitsevat "Chapelle Saint-Caprais’n" kappeli ja "Chapelle Saint-Sauveurin" luostari. Saaren itäosassa sijaitsee "Chapelle de la Trinitén" eli Kolminaisuuden kappeli.


title: Île Saint-Honorat

text: Saaren ilmasto on välimerellinen, ja sille on tyypillistä kuumat ja kuivat kesät, sekä rankat vesisateet keväisin ja syksyisin. Vuoden keskimääräinen lämpötila on 15,9 °C sen ollessa alimmillaan –2,9 °C ja korkeimmillaan 35,8 °C. Vuosittainen sateen määrä on 875 mm. Kesän kuivakausi kestää noin kolmen kuukauden ajan.


title: Île Saint-Honorat

text: Saari on saanut nimensä Pyhän Honoratuksen mukaan, joka saapui saarelle 300-luvun lopussa tai 400-luvun alussa kumppaninsa Caprais’n kanssa. Tarinan mukaan saarta vaivasivat käärmeet, joista Honoratus hankkiutui eroon ja sai näin monia seuraajia. Vuoden 410 paikkeilla Honoratus rakennutti saarelle luostarin, josta kehittyi tärkeä kristillinen keskus 500-luvulla. Monet luostarin kasvatit päätyivät merkittäviin virkoihin esimerkiksi piispoiksi. Benediktiinit korvasivat Honoratuksen perustaman luostarijärjestelmän vuonna 660, ja samoihin aikoihin apotti Aygulf rakennutti luostariin ristikäytävän. Vuonna 690 saarella asui arviolta 3 700 munkkia, mutta määrä väheni saraseenien hyökkäysten myötä 730- ja 950-lukujen välillä. Vuonna 732 tapahtuneessa hyökkäyksessä suramttiin yli 500 munkkia ja luostari kärsi pahoja vaurioita.


title: Île Saint-Honorat

text: Pyhä Eleuterius rakennutti luostarin uudelleen Pipin Pienen valtakaudella, ja vuonna 1073 apotti Aldebert II rakensi luostarin sydäntornin. Tästä huolimatta merirosvojen onnistui vallata saari vuonna 1180. Saari joutui jälleen merirosvojen käsiin 1400-luvulla, kun genovalaiset merirosvot valtasivat linnaksi laajennetun tornin. provencelaiset ritarit kuitenkin karkottivat merirosvot. Luostarista tehtiin kirkollissaatava vuonna 1464, mistä alkoi luostarilaitoksen alamäki. Toimintaa haittasi myös espanjalaisten hyökkäykset 1524, 1536 ja 1635, sekä itävaltalaisten hyökkäys 1746. Hyökkäysten lisäksi Ranskan kuninkaat yrittivät jatkuvasti saada paavin julistamaan saaren valtion omaisuudeksi, jotta saaresta oltaisiin voitu tehdä sotilastukikohta. Tässä onnistuttiinkin vuonna 1788, ja luostari lopetti toimintansa. Vuonna 1791 saari päätyi Alziary de Roquefortin omistukseen, mutta vuonna 1859 Fréjusin piispa Monseigneur Jordany osti sen takaisin. Sisterssiläismunkit palasivat saarelle vuonna 1870 ja kunnostivat osan saaren rakennuksista. Munkkeja on saarella edelleen.


title: Martuni

text: Martuni (, , tai Ходжавенд, "Hodžavend") on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten itärinteillä 41 kilometriä Stepanakertistä itään. Kaupunki on tasavaltaan kuuluvan Martunin piirin keskus. Azerbaidžanin hallinnollisen jaon mukaan se muodostaa Xocavəndin piirin keskuksen. Asukkaita on 5 400 henkeä (vuonna 2009).


title: Martuni

text: Martunista tuli piirikeskus vuonna 1930, kaupunkimainen taajama vuonna 1960 ja kaupunki vuonna 1985. Neuvostoaikana siellä toimi elintarviketeollisuutta ja kudottiin mattoja. Vuoden 1989 väestönlaskennan mukaan kaupungissa oli 7 000 asukasta.


title: Chebaleba

text: Chebaleba (oikealta nimeltään Teemu Saario, s. 30. tammikuuta 1987) on Helsingin Torpparinmäestä kotoisin oleva rap/reggae-artisti. Nykyisin hän levyttää Monsp records -nimiselle levy-yhtiölle.


title: Chebaleba

text: Taiteilijanimi Chebaleba tulee vuosien takaa Saarion "Counter-Strike"-pelissä käyttämästään nimimerkistä, jonka hänen ystävänsä keksi hänelle.


title: Chebaleba

text: Chebaleban debyyttialbumi "Kaapista ulos" julkaistiin vuonna 2007. Toinen kokopitkä albumi "Puun takaa" julkaistiin vuonna 2009. Chebaleba on julkaissut myös esimerkiksi YouTubeen useita musiikkivideoita sekä kappaleita. Mukana yhteistyössä on ollut muun muassa Thono Slowknow ja RicoWamos. Chebaleban kolmas albumi "Himaa ennen hesarii" julkaistiin heinäkuussa 2011. Albumilla on mukana esimerkiksi Jare & VilleGalle, Juno, Stepa, Thono Slowknow ja RicoWamos. Chebaleba julkaisi "Mieli sairastaa EP:n" ilmaiseksi internetissä vuonna 2012. Hänen seuraava pitkäsoittonsa "Ottaa tyypit" julkaistiin Monsp Recordsin kautta 30. toukokuuta 2014. Se ylsi parhaimmillaan Suomen virallisen albumilistan 37. sijalle.


title: Sabina Guzzanti

text:
Sabina Guzzanti (s. 25. heinäkuuta 1963 Rooma) on italialainen näyttelijä, koomikko, ohjaaja, käsikirjoittaja, tuottaja ja kirjailija.
Lähes kaksi miljoonaa katsojaa seurasi 16. marraskuuta 2003 esitettyä Sabina Guzzantin RAIot-nimistä poliittista satiiria. Seurauksena Silvio Berlusconin Mediaset-yhtiö uhkasi haastaa RAI-yhtiötä 20 miljoonaan euron korvausvaatimuksella , jolloin RAI Tre -kanava hyllytti RAIot-ohjelman ensimmäisen jakson jälkeen. RAI-yhtiön hallintoneuvosto perusteli ohjelman hyllytystä korvauskanteen taloudellisella riskillä yhtiölle . Vaikka Italian oikeuslaitos myöhemmin varmisti ettei korvauskanteella ole perusteita, piti RAI hyllytyksen voimassa, jolloin sen poliittinen kytkös paljastui. Satiirinsa mielivaltaisen hyllytyksen jälkeen ohjasi Sabina Guzzantin tapauksesta vuonna 2005 dokumentin Viva Zapatero!.


title: Xocalı

text: Xocalı (, ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten reuna-alueella 10 kilometriä Stepanakertista koilliseen.


title: Xocalı

text:
Vuoristo-Karabahin autonomiseen alueeseen kuuluneesta Xocalın kylästä tuli vuonna 1990 kaupunki ja vuonna 1991 Xocalın piirin keskus. Armenialaiset joukot valtasivat sen Vuoristo-Karabahin sodan aikana 25.–26. helmikuuta 1992. Valtauksen yhteydessä sai surmansa useita satoja azerisiviilejä.
Azerbaidžan syyttää teoista armeenien lisäksi venäläistä 360. rykmenttiä, ja on kampanjoinut kansainvälisesti saadakseen surmat tunnustettua kansanmurhaksi.


title: Xocalı

text: Nykyään paikkakunta kuuluu "Ivanjan"-nimisenä kylänä Vuoristo-Karabahin tasavallan Askeranin piiriin. Kylässä on 900 asukasta (vuonna 2005). Sen vieressä sijaitsee Stepanakertin lentokenttä.


title: Yksikielisyys

text: Yksikielisyys tarkoittaa vain yhden kielen osaamista. Se on yleistä suurten kielten puhujien parissa, sillä omakielinen kulttuuri ja palvelut ovat kattavia. Sen vastakohta monikielisyys on yleistä pienten kielten puhujien kanssa. Yksikielisillä on todettu olevan suurempi riski dementiaan sairastumisessa.


Uusiutuvan energian kansallinen toimintasuunnitelma on kaikkien EU:n jäsenmaiden laatima suunnitelma vuonna 2010. Siinä kuvataan toimenpiteet, joilla uusiutuvan energian tavoitteet vuonna 2020 on tarkoitus saavuttaa. Suunnitelmissa uusiutuvan energian tavoitteet on määritelty sektoreittain.


title: Uusiutuvan energian kansallinen toimintasuunnitelma

text: EU:n ilmasto- ja energiapolitiikasta annettiin merkittävä lainsäädäntöpaketti huhtikuussa 2009. Tämä niin kutsuttu 20-20-20 tavoite tarkoittaa, että vuoteen 2020 mennessä tulisi EU:n energiankulutuksesta 20 prosenttia saada uusiutuvista lähteistä, EU:n kasvihuonekaasupäästöjä tulisi vähentää 20 prosenttia sekä energiatehokkuutta lisätä 20 prosenttia. Suomi sai uusiutuvan energian käytön tavoitteekseen 38 prosenttia vuoteen 2020 mennessä.


text: Uusiutuvista energialähteistä peräisin olevan energian käytön edistämisestä annetun direktiivin (2009/28/EY) 4 artiklan 1 kohdan mukaisesti kunkin jäsenvaltion on vahvistettava kansallinen uusiutuvaa energiaa käsittelevä toimintasuunnitelma. Suunnitelma sisältää vaaditut arviot energian loppukulutuksesta vuosina 2010–2020, uusiutuvaa energiaa koskevista tavoitteista ja kehityspoluista ja uusiutuvaa energiaa koskevista politiikan tukitoimenpiteistä. Siinä arvioidaan myös Suomessa vuonna 2020 kulutettavat uusiutuvista lähteistä peräisin olevan energian osuudet liikenteessä, sähköntuotannossa sekä lämmityksessä ja jäähdytyksessä.


text: Suomen suunnitelman pohjana ovat kansallinen ilmasto- ja energiastrategia ja hallituksen huhtikuiset uusiutuvan energian velvoitepaketin linjaukset eri uusiutuvan energian lähteistä ja tarvittavista taloudellisista ohjauskeinoista.


text: Suunnitelma on laadittu työ- ja elinkeinoministeriön, ympäristöministeriön sekä maa- ja metsätalousministeriön yhteistyönä. Sitä on tarkoitus täydentää syksyllä muun muassa uusia sähkön tuotantotukia koskevilla tiedoilla. Komissio arvioi aikanaan kansallisia toimintasuunnitelmia ja voi antaa niihin suosituksiaan.


title: HMS Salisbury

text: HMS Salisbury (viirinumero I52) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Claxton", joka luovutettiin Halifaxissa Kuninkaalliselle laivastolle sopimuksen mukaisesti.


title: HMS Salisbury

text: Alus tilattiin Mare Islandin laivastontelakalta. Sen köli laskettiin 25. huhtikuuta 1918 ja alus laskettiin vesille 14. tammikuuta 1919 kumminaan rouva F. W. Kellogg. Alus liitettiin Yhdysvaltain laivastoon saman vuoden lopulla 13. syyskuuta ensimmäisenä päällikkönään kapteeniluutnantti F. T. Leighton.


title: HMS Salisbury

text: "USS Claxton" palveli Yhdysvaltain länsirannikolla aina 18. kesäkuuta 1922 saakka, jolloin se poistettiin palveluksesta San Diegossa Kaliforniassa. Alus palautettiin palvelukseen 22. tammikuuta 1930 ja se palveli länsirannikolla sekä New Orleansissa reservikoulualuksena, kunnes se siirrettiin 1933 erikoisosastoon () valvomaan Kuuban rannikkoa. Tammikuusta marraskuuhun 1934 alus oli Charlestonissa vuoroin reservissä ja vuoroin palveluksessa, kunnes se palasi Kuuban rannikolle lokakuuhun 1935 saakka. Pääsotaharjoituksen jälkeen alus liitettiin osaksi merisotakoulua vuosiksi 1936–1937, jolloin alus teki kolme rannikkopurjehdusta.


title: HMS Salisbury

text: Alus liitettiin lokakuussa 1937 laivueeseen 40-T, jonka tehtävänä oli valvoa Yhdysvaltain etua Euroopan rannikolla Espanjan sisällissodan aikana. Alus vapautui tehtävästä marraskuussa 1938 ja palasi tammikuussa 1939 merisotakoululle. Syyskuussa alus aloitti Yhdysvaltain puolueettomuuden turvaamisen Floridansalmessa ja tammi–helmikuun 1940 alus partioi Uuden Englannin rannikolla. Tehtävästä vapauduttuaan alus teki koulutuspurjehduksen itärannikolla ja se saapui Halifaxiin Nova Scotiaan 21. marraskuuta 1940.


title: HMS Salisbury

text: "USS Claxton" luovutettiin 26. marraskuuta Britannialle osana hävittäjiä tukikohdista -sopimusta. Alus poistettiin Yhdysvaltain laivaston palveluksesta 5. joulukuuta ja se otettiin Britannian kuninkaallisen laivaston palvelukseen samana päivänä nimellä "HMS Salisbury".


title: HMS Salisbury

text: Britannian kuninkaallinen laivasto otti aluksen palvelukseen 5. joulukuuta Halifaxissa nimellä "HMS Salisbury". Alus lähti Britteinsaarille pysähtyen matkalla Newfoundlandiin St. John'iin ja se saapui 30. joulukuuta Belfastiin Pohjois-Irlantiin, mistä se jatkoi edelleen. Alus saapui 9. tammikuuta 1941 Plymouthiin. Alus siirrettiin Devonportin telakalle muutettavaksi brittiläiseksi saattajaksi ja se määrättiin läntisen reitin alaiseen 2. saattajaryhmään.


title: HMS Salisbury

text: Maaliskuussa muutostöiden valmistuttua ja koeajojen päätyttyä alus aloitti kouluttautumisen tulevaan tehtävään, minkä päätyttyä se aloitti Atlantin saattueiden suojaamisen. Heinäkuussa alus siirrettiin edelleen 4. saattajaryhmään.


title: HMS Salisbury

text: Alus suojasi syyskuussa ryhmänsä mukana saattuetta ON19. Se määrättiin syyskuussa telakalle, jossa sen varustusta parannettiin edelleen paremmin saattuetehtäviin sopiviksi. Alus siirrettiin 26. lokakuuta Rosythiin laivastontelakalle, mistä se palasi palvelukseen maaliskuussa 1942 määrättynä Gibraltarille menevien saattueiden paikallissuojaukseen.


title: HMS Salisbury

text: Alus liittyi 15. huhtikuuta Clydessä saattueen WS18 suojaksi yhdessä "HMS Badsworthin", "HMS Georgetownin", "HMS Lancasterin", "HMS Lauderdalen", "HMS Boadicean" ja "HMS Volunteerin" kanssa, mikä muodosti paikallissuojueen matkan alkuosaksi matkalla Freetowniin. Alus erkani saattueesta 22. huhtikuuta aloittaen paluumatkan liittyäkseen Kotilaivaston aluksista muodostettuun "USS Waspin" suojaksi koottuun osastoon Britteinsaarille Maltan lentokonetoimituksen operaatio Calendarin päätyttyä.


title: HMS Salisbury

text: Alus suojasi 3. toukokuuta alkaen "USS Waspia", joka teki operaatio Boweryssä uuden lentokonetoimituksen Maltalle. Suojueen muina aluksina olivat "HMS Renown", "HMS Echo", "HMS Intrepid", "HMS Georgetown", "USS Lang" ja "USS Sterett". Saattueeseen liittyivät 8. toukokuuta läntisen Välimeren alueella "HMS Eagle", "HMS Charybdis", "HMS Vidette", "HMS Partridge", "HMS Ithuriel", "HMS Westcott", "HMS Wishart", "HMS Wrestler" ja "HMS Antelope", jotka muodostivat osasto W:n. "Salisbury" matkasi 10. toukokuuta Kotilaivaston alusten mukana Britteinsaarille palatakseen saattuetehtäviin. Alus jatkoi 15. toukokuuta saattueiden suojaamista.


title: HMS Salisbury

text: Alus liittyi 31. toukokuuta Irlannin merellä saattueeseen WS19P yhdessä "HMS Buxtonin" ja "HMS Mansfieldin" kanssa suojaten saattueen Liverpoolista Clydeen, jonne seuraavana päivänä saavuttuaan erkani saattueesta. Alus suojasi 17. kesäkuuta "RMS Queen Elizabethia" "HMS Delhin", HMS Boadicean", "HMS Keppelin", "HMS Leamingtonin" ja "HMS St. Albansin" kanssa ja eroten saatettavasta, kun se aloitti matkan ilman saattajia. "Salisbury" palasi muun saattueen mukana Clydeen.


title: HMS Salisbury

text: Alus liittyi 21. kesäkuuta Clydessä saattueeseen WS20 yhdessä "HMS Georgetownin", "HMS Boadicean", "HMS Ripleyn", "HMS Beaglen", "HMS St. Albansin", "HMS Videtten" ja "HMS Wolverinen" kanssa. Se erkani 24. kesäkuuta paikallissaattueesta "Georgetownin" kanssa palaten Clydeen. Alus liittyi 29. heinäkuuta Clydessä saattueeseen WS21 yhdessä "HMS Bramhamin", "HMS Wiltonin", "HMS Bicesterin", "HMS Keppelin" ja "HMS Lamertonin" kanssa. Alus erkani 4. elokuuta paikallissaattueen mukana saattueesta palaten Clydeen. Alus määrättiin lainattavaksi Kanadan laivastolle Halifaxiin sijoitettuun läntiseen paikallissaattajaosastoon ().


title: HMS Salisbury

text: Alus siirtyi syyskuussa 1942 Halifaxiin liittyäkseen uuteen osastoonsa. Lokakuussa alus aloitti Kanadan rannikolla saattueiden suojaamisen osastonsa mukana. Se siirrettiin 27. marraskuuta Charlestownissa South Carolinassa telakalle kattilahuoltoon., mistä se palasi palvelukseen tammikuussa 1943.


title: HMS Salisbury

text: Palvelukseen palattuaan alus suojasi saattueita Kanadan laivaston alusten mukana. Se erkani 21. tammikuuta osastostaan auttaaksen myrskyssä liikuntakyvyttömäksi tullutta sisaralustaan "HMS Caldwellia". Alus kuitenkin joutui palaamaan Halifaxiin myrskyn vuoksi. Helmikuussa alus liitettiin Kanadan laivaston saattajaosasto W:hen yhdessä "HMCS Montgomeryn" kanssa suojaamaan St John'sin ja Halifaxin välisiä saattueita.


title: HMS Salisbury

text: Alus siirrettiin 4. huhtikuuta Bostonin laivastontelakalle huollettavaksi, mistä palattuaan se aloitti koeajot kesäkuussa. Se palasi 12. kesäkuuta Halifaxiin saattuetehtäviin osana WLEFiä, kunnes se joulukuussa määrättiin poistettavaksi palveluksesta. Alus poistettiin palveluksesta 10. joulukuuta Halifaxissa, jolloin sen miehistö siirrettiin uudelle Yhdysvalloissa valmistetulle Captain-luokan fregatille "HMCS Rupertille".


title: HMS Salisbury

text: Alus makasi Halifaxissa Kanadan tarjottua alusta takaisin Yhdysvalloille, joka hylkäsi tarjouksen. Alus sijoitettiin 22. maaliskuuta poistolistalle ja se myytiin 21. lokakuuta Boston Steel Corporationille romutettavaksi. Alus saapui hinattuna Baltimoreen 21. huhtikuuta 1945.


title: Dharmendra

text: Dharmendra Singh Deol (s. 8. joulukuuta 1935), tai pelkästään Dharmendra, on intialainen näyttelijä, tuottaja ja poliitikko. Hän on esiintynyt lähes 250 elokuvassa ja on yksi merkittävimmistä henkilöistä Bollywood-elokuvien historiassa. Dharmendran menestynein ja tunnetuin elokuva on "Sholay" vuodelta 1975. Hän perusti elokuvatuotantoyhtiönsä Vijayta Filmsin vuonna 1983. Hän sai Filmfare Awards -palkinnon elämäntyöstään vuonna 1997.


title: Dharmendra

text: Intian kansanpuolueeseen kuuluva Dharmendra oli Intian parlamentin jäsen vuosina 2004–2009. Häntä kritisoitiin tehtäviensä laiminlyömisestä.


title: Dharmendra

text: Intian valtio myönsi Dharmendralle Padma Bhushan -palkinnon vuonna 2012.


title: Dharmendra

text: Dharmendra avioitui Prakash Kaurin kanssa vuonna 1954. Hän meni naimisiin näyttelijä Hema Malinin kanssa vuonna 1980, ollessaan vielä naimisissa ensimmäisen vaimonsa kanssa. Joidenkin lähteiden mukaan Dharmendra ja Malini kääntyivät islaminuskoon voidakseen mennä naimisiin Dharmendran ensimmäisestä vaimosta huolimatta.


title: Dharmendra

text: Ensimmäisestä avioliitostaan Kaurin kanssa hänellä on kaksi poikaa, Sunny Deol ja Bobby Deol, ja kaksi tytärtä, Vijeeta Deol ja Ajeeta Deol. Malinin kanssa hänellä on kaksi tytärtä, Esha Deol ja Ahana Deol.


title: Lahden tiedekirjasto

text: Lahden tiedekirjasto oli kaikille avoin tieteellinen kirjasto, jonka tehtävänä oli tuottaa kirjasto- ja tietopalveluita Lahden yliopistokeskukseen kuuluville yliopistoyksiköille. Kirjasto oli myös Helsingin yliopiston ympäristöekologian laitoksen laitoskirjasto.


title: Lahden tiedekirjasto

text: Lahden tiedekirjasto lopetti toimintansa 1.1.2011, jolloin se yhdistettiin Päijät-Hämeen koulutuskonsernin Tieto- ja kirjastopalveluihin. Näin muodostunut Korkeakoulujen yhteiskirjasto palvelee Lahden ammattikorkeakoulun ja Lahden yliopistokeskukseen kuuluvien yliopistojen lisäksi toista astetta, lukiokoulutusta sekä kaikkia muita tiedon tarvitsijoita.


title: Jokeri (televisiohahmo)

text: Jokeri on Veikkauksen Jokeri-pelin maskotti, jota esittää Juha Varis. Jokeri-hahmo esiintyi ensimmäisen kerran Jokerin arvontalähetyksessä 4. marraskuuta 2009 ja se juontaa sekä Keskiviikko- että Lauantai-Jokerin. Lottolähetyksen yhteydessä näytettävän Lauantai-Jokerin ajaksi siirrytään lottostudiolta hetkeksi Jokeri-klubille, jossa Jokeri kertoo arvontalähetyksen lomassa myös vitsin. Jokeri-hahmo poistui ruudusta vuonna 2011.


title: Jokeri (televisiohahmo)

text: Veikkauksella ei ole aikaisemmin ollut elävää Jokeri-hahmoa Jokeri-pelin maskottina. Peli uudistui kierroksella 45/2009, jolloin uuden Jokeri-hahmon lisäksi uudistettiin Jokerin pelitapaa, voitonjakoa, hintaa ja palautusprosenttia. Uudistuksen taustalla olivat asiakkaiden toiveet voittamisen helpottamisesta. Tavoitteena oli myös saada uusia pelaajia ja vahvistaa pelin omaa brändiä. Uudistusta mainostava laaja mainoskampanja oli esillä bussipysäkeillä, sanomalehtien etusivuilla, rakennusten julkisivuilla ja televisiossa. Kyseessä oli Veikkauksen vuoden kallein kampanja ja suurin uudistus Jokeri-pelin yli 30-vuotisessa historiassa.


title: Jokeri (televisiohahmo)

text: Mainoselokuva Return of the Joker oli myös osa mainoskampanjaa, sitä esitettiin niin televisiossa kuin elokuvateattereissakin. Mainoselokuva kertoo ränsistyneessä huvilassa asuvasta erakoituneesta Jokeri-hahmosta, joka on kuvassa vilahtavien lehtileikkeiden perusteella jättäytynyt estradeilta suosionsa huipulla katsojalle hämäräksi jäävistä syistä. Utelias postityttö kuitenkin ystävystyy Jokeri-hahmon kanssa, tekee hänelle uuden esiintymisasun ja auttaa tätä palaamaan esiintymään eli Jokeri-arvontalähetyksen juontajaksi. Kyseessä on perinteinen kaunotar ja hirviö -mukaelma. Return of the Joker -mainoselokuva on erittäin lyhytelokuvamainen ja poikkeuksellisen pitkä, 2 minuuttia ja 45 sekuntia, eikä siinä kuulla yhtään puhetta, mikä korostaa musiikin osaa tunnelman luomisessa.


title: Jokeri (televisiohahmo)

text: Jokeri-arvontalähetys esitettiin Yle TV1:llä keskiviikkoisin Viking Loton arvonnan yhteydessä kello 20:25 ja lauantaisin Lottolähetyksen yhteydessä kello 20:45. Jokaisen lähetyksen yhteydessä Jokeri kertoi myös yhden vitsin. Vitsi valittiin Veikkauksen nettisivujen välityksellä lähetetyistä vitseistä, joita oli voinut lähettää jokainen yli 18-vuotias Veikkaus-kortin omistaja. Jokerinumeron virallisen arvonnan ennen arvontalähetystä suorittivat valtion valvojat tietokoneella peliajan sulkeuduttua.


title: Jokeri (televisiohahmo)

text: Jokeri-hahmon asu on keltavihreäpunainen ja siinä on harlekiinin asusta tuttuja salmiakkikuvioita. Jokeri-hahmolla on päässään hovinarrimainen keltavihreäpunainen kolmihiippainen päähine ja silmillään supersankarimainen vihreä naamio. Supersankari-ilmettä korostavat lisäksi punainen viitta sekä Veikkauksen logosta tutulla x-merkillä varustetut saappaat, hanskat ja vyönsolki. Veikkauksen uuden Jokeri-hahmon käyttäytyminen arvontalähetyksen aikana on narrimaista ilveilyä ja pelleilyä. Populaarikulttuurista, esimerkiksi Batman-sarjakuvista ja -elokuvista, tutut jokerihahmot ovat aina olleet irvisteleviä ja paljon hymyileviä hahmoja. Tämä juontaa juurensa eurooppalaisesta narriperinteestä, jossa narrit olivat viihdyttäjiä, mutta välillä myös pirullisia irvailijoita ja kiusantekijöitä.


title: Sibelius-Akatemian kirjasto

text: Sibelius-Akatemian kirjasto on musiikkiyliopiston kirjasto sekä musiikin erikoiskirjasto. Kirjasto on kaikille kävijöille avoin, mutta sen ensisijaisena käyttäjäryhmänä ovat Sibelius-Akatemian opiskelijat, opettajat ja henkilökunta. Sibelius-Akatemian kirjaston tehtävänä on olla tukemassa korkeakoulun opetusta, tutkimusta ja taiteellista toimintaa. Vuoden 2013 alusta lähtien Sibelius-Akatemian kirjasto on ollut osa Taideyliopiston kirjastoa Sibelius-Akatemian, Teatterikorkeakoulun ja Kuvataideakatemian liityttyä yhteiseksi yliopistokokonaisuudeksi.


title: Takeda (Suomi)

text: Takeda Oy (ent. Oy Leiras Takeda Pharmaceuticals Ab) on japanilaiseen Takeda-lääkeyhtiöön kuuluva lääkeyritys. Takeda Oy:n tuotevalikoimaan kuuluu alkuperäislääkkeitä, vaihtokelpoisia valmisteita ja itsehoitovalmisteita.


title: Takeda (Suomi)

text: Leiras siirtyi yrityskaupan myötä osana Nycomed-konsernia Takedan omistukseen syyskuussa 2011. Takeda on Japanin suurin lääkeyhtiö, jolla on vahva jalansija myös muualla Aasiassa sekä Pohjois-Amerikassa. Takeda on maailman 12. suurin reseptilääkemarkkinoilla, ja se toimii yli 70 maassa. Suomessa Leiras kuului vuonna 2010 kymmenen suurimman lääkeyhtiön joukkoon.


title: Takeda (Suomi)

text: Leiras perustettiin alun perin suomalaisen Huhtamäki-konsernin lääketehtaaksi vuonna 1946. Lääketuotanto irrotettiin Huhtamäestä omaksi Leiras-nimiseksi yhtiökseen vuonna 1948. Nimi Leiras saatiin Huhtamäen hiljattain ostamalta, teollisuudelle margariineja tuottaneelta margariinitehtaalta, jolle oli annettu leivontarasvan mukaan nimi Leiras.


title: Takeda (Suomi)

text:
Lääkeyhtiön alkutaipaleella 1940-luvulla valmistettiin vitamiineja mm. armeijalle. 60-luvulla Leiraksen tuotteista keskeisin ja yhteiskunnallisestikin merkittävin oli ehkäisypilleri. Vientitoiminta aloitettiin 70-luvulla kuparikierukan myötä.
80-luvulla Leiras laajeni voimakkaasti ja osti Medica-, Star- ja Rohto-lääkeyhtiöt. Leiraksesta tuli osa saksalaista Scheringiä vuonna 1996. 2000-luvulla Leiras jakaantui neljäksi eri yhtiöksi ja Nycomed-konserni osti osan siitä. Vuonna 2011 japanilainen Takeda osti Nycomedin ja Leiras siirtyi osaksi Takedaa.


title: Takeda (Suomi)

text: Leiraksella on ilman reseptiä myytäviä itsehoitovalmisteita seuraaviin aihealueisiin:


title: Takeda (Suomi)

text: Lääkevalikoimaan kuuluu lääkkeitä moniin yleisiin sairauksiin, kuten:


title: Takeda (Suomi)

text: Sairaalakäyttöön Leiras toimittaa ainoana toimittajana mm. tiettyjä elvytyslääkkeitä. Lisäksi valikoimassa on korkean teknologian tuotteita mm. leikkaussaliin.


title: Fightback

text: Fightback on suomalaisen metalliyhtye Rebelheadin ensimmäinen studioalbumi. Se on julkaistu vuonna 2005 levymerkillä Whirlwind Records.


title: Ei kauniimpaa

text: Ei kauniimpaa on suomalaisen gospelvaikutteisen metalliyhtye Ristinollan ensimmäinen studioalbumi. Se on julkaistu vuonna 2005 levymerkillä Hyena Records.


title: Pantopratsoli

text: Pantopratsoli on protonipumpun estäjälääke, joka estää mahan haponeritystä.


title: Daşkəsən

text: Daşkəsən () on kaupunki Azerbaidžanissa. Se sijaitsee Kaukasusvuoristossa 397 kilometriä Bakusta länteen. Kaupunki on Daşkəsənin piirin keskus. Asukkaita on 11 300 henkeä (vuonna 2010).


title: Daşkəsən

text: Kaupunki on perustettu vuonna 1948. Siellä toimii rautamalmikaivos ja rikastamo. Kaivokselle johtaa Gəncən läheltä haarautuva rautatie.


title: Toini Vuoristo

text: Toini Inkeri Vuoristo (o.s. Maunula; 8. elokuuta 1919 Oulu – 13. huhtikuuta 2013 Helsinki) oli suomalainen käsikirjoittaja.


title: Toini Vuoristo

text: Vuoristo käsikirjoitti televisiolle 1970-luvun huippusuositun draamasarjan "Naapurilähiö". Muita hänen käsikirjoittamiaan televisiosarjoja ovat "Koivuharju" ja "Rauhanranta 12". Myös radion kuunnelmasarja "Noita Nokinenä" (1970–1985) on Vuoriston käsikirjoittama. Hän kirjoitti myös näytelmän "Unelmakoulu" (1983). Vuoriston ainoa alkujaan kijjaksi tehty satu oli Pyppelis-peikon tarina. Muun tuotantonsa Vuoristo käsikirjoitti joko televisioon tai radioon.


title: Toini Vuoristo

text: Vuoristo oli naimisissa kuoronjohtaja Aapeli Vuoriston kanssa.


title: Run This Town

text: "Run This Town" on vuonna 2009 ilmestynyt kappale, jonka esittää yhdysvaltalainen räppäri Jay-Z. Mukana kappaleessa ovat Rihanna ja Kanye West. Laulusta tuli suuri hitti ja pääsikin myös Yhdysvaltain hittisinglejen toiselle sijalle ja pysyi siellä kaksi viikkoa. Se sijoittui myös Britannian hittilistalla ensimmäiselle sijalle.


title: Hassan Abdel Fattah

text: Hassan Abdel Fattah Hassan Mahmoud (; s. 17. elokuuta 1982 Amman) on jordanialainen jalkapalloilija, pelipaikaltaan keskikenttäpelaaja. Hän edustaa seuratasolla kuwaitilaista Al Kuwait SC:tä, jossa hän on ollut lainalla vuodesta 2010 lähtien.


title: Hassan Abdel Fattah

text: Hassan on pelannut Jordanian maajoukkueessa 42 ottelua ja tehnyt niissä seitsemän maalia. Hän on osallistunut muun muassa vuosien 2006 ja 2010 MM-kisojen karsintoihin sekä Aasian-mestaruuskilpailuihin 2011, joissa hän teki yhden maalin.


title: Mason Trafford

text: Mason Trafford (s. 21. elokuuta 1986 Boynton Beach, Florida) on yhdysvaltalaissyntyinen kanadalainen jalkapalloilija. Nykyään hän pelaa Veikkausliigaa IFK Mariehamnissa.


title: Mason Trafford

text: Mason Trafford varttui North Vancouverissa, Brittiläisessä Kolumbiassa ja opiskeli Handsworthin lukiossa, jossa pelasi jalkapalloa North Shore Selects -joukkueessa. Trafford kehitti taitojaan Roman Tulisin valmennuksessa Roman Tulis European Soccer School of Excellencessä . Nuorena hänellä oli tilaisuus pelata maailman parhaita juniorijoukkueita kuten Bayern Müncheniä, 1860 Müncheniä, NAC Bredaa ja Ajaxia vastaan. Trafford pelasi kaksi vuotta Brittiläisen Kolumbian provinssijoukkueessa ja neljä vuotta yliopistosarjaa Nevadan yliopistossa, Las Vegasissa. Viimeisenä vuotenaan Rebelsissä hän toimi joukkueen kapteenina. Urheilusaavutustensa ohessa hän suoritti huippuarvosanoin Bachelor of Science -tutkinnon laskentatoimesta.


title: Mason Trafford

text: Mason Trafford nousi 15. elokuuta 2008 Vancouver Whitecapsin miesten joukkueeseen. Samana vuonna hän pelasi USL First Division -liigassa 14 ottelua ennen sopimuksensa päättymistä. Whitecaps varasi hänet uudelleen 3. joulukuuta 2008. Trafford allekirjoitti sopimuksen IFK Mariehamnin kanssa 29. elokuuta 2010. Kaudella 2010 hän pelasi Veikkausliigassa seitsemän ottelua ja kaudella 2011 28 ottelua ja teki molempina kausina yhden maalin.


title: Karisoprodoli

text: Karisoprodoli on voimakas keskushermostoon vaikuttava lihasrelaksantti. Karisoprodolia on ollut Suomessa myynnissä reseptilääkkeenä nimellä Somadril Comp, jossa on myös kofeiinia ja parasetamolia. Somadril Compin myynti on sittemmin lopetettu Suomessa. Karisoprodoli on meprobamaatin aihiolääke. Karisoprodolilla on todettu olevan dissosiatiivisia, euforisoivia, voimakkaasti rauhoittavia, relaksoivia ja ahdistusta poistavia vaikutuksia.


title: Karisoprodoli

text: 1. kesäkuuta 1959 useat farmakologit kokoontuivat Wayne Staten yliopistossa, Michiganissa keskustelemaan uudesta lääkkeestä. Lääke jolla alun perin luultiin olevan antiseptisiä vaikutuksia, huomattiin olevan keskushermostoon vaikuttavia ja lihaksia rentouttavia vaikutuksia. Lääkkeen löysi tohtori Frank M. Berger Wallacen laboratoriossa, ja se nimettiin karisoprodoliksi.


title: Karisoprodoli

text: Karisoprodoli löydettiin meprobamaattia tutkittaessa, ja sen toivottiin olevan meprobamaattia parempi lihasrelaksantti, vähemmän väärinkäytettävä, ja meprobamaattia pienemmän yliannostusriksin omaava aine.


title: Karisoprodoli

text: Marraskuussa 2007 karisoprodolia sisältävä Somadril Comp vedettiin markkinoilta Ruotsissa. Lääkkeen todettiin olevan väärinkäytettävä, ja liikaa haitallisia sivuvaikutuksia omaava. Toukokuussa 2008 Somadril Comp vedettiin markkinoilta myös Norjassa. Samaten lääke on vedetty Suomessa pois markkinoilta.


title: Karisoprodoli

text: Lihasrelaksantteja tarvittaessa suositellaan käytettäväksi muita, vähemmän haitallisia lääkkeitä tai bentsodiatsepiineja.


title: Karisoprodoli

text: Karisoprodolia suositellaan käytettäväksi kuurimuotoisesti kahden tai maksimissaan kolmen viikon ajan. Lääke ei ole tarkoitettu pitkäaikaiseen käyttöön.


title: Christina Perri

text: Christina Perri (s. 19. elokuuta 1986 Philadelphia, Pennsylvania) on yhdysvaltalainen laulaja. Vuonna 2010 hänen kappaleensa ”Jar of Hearts” nousi Yhdysvalloissa musiikkilistoille sen jälkeen, kun se oli soinut Fox-televisiokanavan ohjelmassa "Tanssi jos osaat". Rolling Stone -lehti nimesi Perrin ”viikon yhtyeeksi” 26. lokakuuta 2010.


title: Christina Perri

text: Pian ”Jar of Hearts” -kappaleen listoille pääsyn jälkeen Perri solmi levytyssopimuksen Atlantic Recordsin kanssa. Kappale sijoittui parhaimmillaan Billboard Hot 100 -listan sijalle 17, ja single myi Yhdysvalloissa platinaa. Perrin ensimmäinen studioalbumi "Lovestrong" julkaistiin 10. toukokuuta 2011. Hänen kappaleensa ”A Thousand Years” on tunnusmusiikkina elokuvissa "Twilight – Aamunkoi, osa 1" ja "osa 2". Kesäkuussa 2012 Perri konsertoi Helsingissä.


title: Tavastilan koulu (Kotka)

text: Tavastilan koulu on peruskoulu Kotkassa Tavastilan kylässä. Koulussa toimii ala-aste eli luokat 1–6. Tavastilan koulu remontoitiin vuonna 2008. Koulussa on noin 150 oppilasta. Se on Kotkan pohjoisin koulu.


title: If I Had You

text: If I Had You on kolmas single Adam Lambertin ensimmäiseltä studioalbumilta "For Your Entertainment". Kappaleesta on tehty myös musiikkivideo, joka on kuvattu Kaliforniassa. Kappaleen oli kirjoittanut Martin, Shellback ja Savan Kotecha.


title: Kansan mies (kirja)

text: Kansan mies () on Chinua Acheben vuonna 1966 ilmestynyt satiirinen romaani. Teoksen on suomentanut Eila Pennanen. Se on ilmestynyt suomeksi WSOY:n Aikamme kertojia -sarjassa vuonna 1969


title: Britannian väestö

text: Britannian väkiluku vuonna 2010 oli 62 348 447 ja väestötiheys 251 ihmistä neliökilometrillä. Väestömäärä on Euroopan unionin kolmanneksi suurin Saksan (kts. Saksan väestö) ja Ranskan (kts. Ranskan väestö) jälkeen ja maailman 21. suurin. Väestötiheys on maailman korkeimpia pääasiassa Englannin alueen väestötiheyden takia. Lähes kolmasosa maan väestöstä asuukin Kaakkois-Englannissa, joista yli 7,5 miljoonaa ihmistä Lontoossa, maan pääkaupungissa. Maan elintaso yleisesti on hyvä (inhimillisen kehityksen indeksi 8,49


title: Britannian väestö

text: Suurin osa (83,8%) maan väestöstä asui Englannin alueella vuoden 2006 keskivaiheilla.. Arvion mukaan 85,67 % koko väestömäärästä on brittejä ja 6,47 % muita eurooppalaisia.


title: Britannian väestö

text:
Britannian suurimmat ikäluokat ovat toisen maailmansodan jälkeen vuosina 1946–1951 ja 1966–1971 syntyneet. Maan kokonaishedelmällisyysluku on 1,96. Luku oli alhaisimmillaan 1,63 vuonna 2001, mutta on kasvanut siitä lähtien vuosittain.
Britanniassa on 12 metropolialuetta, joiden väkiluku ylittää miljoonan:


title: Agata Pietrzyk

text: Agata Pietrzyk (s. 21. heinäkuuta 1988 Zgorzelec) on puolalainen naispainija.


title: Agata Pietrzyk

text: Pietrzyk on voittanut aikuisten tasolla MM-hopean, MM-pronssin ja EM-pronssin. Junioritasolla hän voitti vuonna 2008 Euroopan mestaruuden ja vuonna 2007 EM-hopeaa ja MM-pronssia.


title: Ana Maria Pavăl

text: Ana Maria Pavăl (s. 10. heinäkuuta 1983 Oneşti) on romanialainen naispainija.


title: Ana Maria Pavăl

text: Pavăl on voittanut viidesti EM-pronssimitalin. Pekingin kesäolympialaisissa 2008 hän sijoittui viidenneksi sarjassa 55 kg. Pronssiottelussa hän hävisi selätyksellä kolumbialaiselle Jackeline Renteríalle. Hän oli samana vuonna viides myös MM-kilpailuissa.


title: Tampereen yliopiston kieli-, käännös- ja kirjallisuustieteiden yksikkö

text: Kieli-, käännös- ja kirjallisuustieteiden yksikkö on yksi Tampereen yliopiston yhdeksästä tieteenalayksiköstä.


text: Yksikkö muodostettiin Tampereen yliopiston hallituksen päätöksellä 18. lokakuuta 2010, ja se koostuu entisestä kieli- ja käännöstieteiden laitoksesta sekä taideaineiden laitoksen kahdesta oppiaineesta, Suomen kirjallisuudesta ja kirjallisuustieteestä. Yksikkö aloitti toimintansa 1. marraskuuta 2011. Sen johtajana toimii Päivi Pahta. Hänen edeltäjänsä oli Jukka Havu.


text: Kieli-, käännös- ja kirjallisuustieteiden yksikössä toimii seitsemän tutkinto-ohjelmaa, joista kuusi keskittyy kieliin ja yksi kirjallisuustieteeseen. Kaikki tutkinto-ohjelmat kuuluvat humanistiseen koulutusalaan, joten niissä voidaan suorittaa humanististen tieteiden kandidaatin ja filosofian maisterin tutkinnot.


text: Kaikissa tutkinto-ohjelmissa suoritetaan ensin laaja-alainen kandidaattiohjelma, minkä jälkeen suoritetaan maisterintutkinto kapeampialaisissa maisteriopinnoissa. Jatkotutkintoina on mahdollista suorittaa filosofian lisensiaatin ja tohtorin tutkinnot kielten tohtoriohjelmassa ja kirjallisuustieteen tohtoriohjelmassa.


text: Tutkinto-ohjelmien lisäksi yksikössä on opintokokonaisuuksia, joita voi suorittaa ainoastaan valinnaisina opintoina:


title: The Pigeon Detectives

text: The Pigeon Detectives on englantilainen rockyhtye, joka perustettiin vuonna 2002. Lukuisat DJ:t kiinnostuivat yhtyeestä, kun se esiintyi Reading and Leeds -festivaaleilla vuonna 2006. Yhtyeen esikuvia ovat muun muassa The Beatles, The Kinks sekä The Velvet Underground.


title: The Pigeon Detectives

text: Yhtye on julkaissut tähän mennessä kolme albumia: "Wait for Me" (2007), "Emergency" (2008) sekä "Up, Guards And At 'Em!" (2011). Vuoden 2008 lopussa yhtye oli myynyt yhteensä 500 000 kappaletta Isossa-Britanniassa.


title: Nokia 2300

text: Nokia 2300 on Nokian valmistama matkapuhelin, joka julkaistiin vuonna 2003.


title: Nokia 2300

text: Puhelimella voi säveltää soittoääniä ja siihen on saatavilla vaihdettavat Xpress-on-kuoret.


title: Marianna Sastin

text: Marianna Sastin (s. 10. heinäkuuta 1983 Mosonmagyaróvár) on unkarilainen naispainija, maailmanmestari, Euroopan kisojen voittaja ja EM-mitalisti.


title: Marianna Sastin

text: Sastin voitti maailmanmestaruuden 59 kg:n painoluokassa Budapestissa 2013. Hän on voittanut painijanurallaan MM-tasolta lisäksi kaksi hopeaa ja yhden pronssin. Hän voitti kultaa Euroopan kisojen 60 kg:n sarjassa Bakussa 2015. EM-kilpailuista hän on saavuttanut yhden hopean ja neljä pronssimitalia. Pekingin kesäolympialaisissa 2008 Sastin oli 15:s sarjassa 63 kg ja Lontoossa 2012 samassa sarjassa 11:s.


title: Pöytäjalkapallo

text: Pöytäjalkapallo (tunnetaan myös nimillä "kikkeri" ja "pöytäfutis") on jalkapalloon perustuva pöytäpeli. Ihmispelaajat kontrolloivat kaksinpelissä neljää ja nelinpelissä kahta pelaajahahmoryhmää.


title: Pöytäjalkapallo

text: Pelipöytä on päältä avoin laatikko. Leveähköt aukot pelikentän päätyseinissä toimivat maaleina. Pelaajahahmot ovat kiinni sivuseinien läpi kulkevissa tangoissa, joilla liikutetaan kokonaista pelaajaryhmää kerralla. Pelaajien määrä ryhmissä vaihtelee. Joukkueen omaa maalia lähinnä olevassa tangossa on normaalisti yksi "maalivahti", seuraavassa kaksi puolustajaa. Keskikentän ryhmässä on yleensä viisi ja hyökkääjäryhmässä kolme pelaajaa. Tämä on yleisin jako, mutta pelaajien määrät voivat vaihdella eri pöytämalleissa. Pelivälineenä on pieni, yleensä puinen, korkkinen tai muovinen pallo. Pelialueen nurkat ovat useimmissa pöydissä siten kallistetut, että pallo vierii nurkasta maalivahdin ulottuville.


title: Pöytäjalkapallo

text: Pelin tavoite on siirtää pallo vastustajan maaliin. Jokaisesta maalista saa yhden pisteen, ja oma maali tuo pisteen vastustajalle. Peli alkaa joko keskikenttätangon keskimmäisellä pelaajahahmolla (kilpapelit) tai yhden ihmispelaajan pudottaessa pallon kentän keskialueelle pöydän sivussa olevan aukon kautta (ajanvietepelit). Peli päättyy tavallisesti kun jompikumpi joukkue on kerännyt viisi tai kymmenen pistettä.


title: Pöytäjalkapallo

text: Pöytäjalkapallon uskotaan saaneen alkunsa Saksassa 1920- tai 1930-luvulla. Näihin aikoihin jokaisessa kylässä oli oma jalkapallojoukkueensa. Voittojen jälkeen joukkueet menivät paikallisiin baareihin juhlimaan. Nykyään uskotaankin, että he keksivät pöytäjalkapallon eräänlaiseksi jälkipeliksi, imitoimaan oikeaa jalkapalloa. Pelin suosio nousi nopeasti ja se levisi ympäri Eurooppaa. Tultaessa 1940-luvulle peliä tuotettiin monessa yhtiössä, joista kaikissa peli rakennettiin hieman erilaiseksi käyttäen eri muotoja sekä värejä. Peli levisi Yhdysvaltoihin 1950-luvulla, muttei ollut yhtä suosittu. Peliä pidettiin siellä yksinkertaisesti heikkona jalkapallon matkintana. Siitä huolimatta vuonna 1969 pöytäjalkapallosta tuli yksi suosituimmista peleistä koko Yhdysvalloissa. Pöytäjalkapallon pelaajien määrä kasvaa jatkuvasti.


title: Pöytäjalkapallo

text: ITSF (engl. "International Table Soccer Federation") on kansainvälinen pöytäjalkapallon kattojärjestö. Se toimii kattojärjestönä 62 jäsenjärjestölle ja järjestää lajin maailmanmestaruuskilpailut. ITSF perustettiin 16. elokuuta 2002 Ranskan Nantesissa, jossa järjestön päämaja sijaitsee.


title: Pöytäjalkapallo

text: Pöytäjalkapallon maailmanmestaruuskilpailut on ITSF:n järjestämä vuosittainen turnaus. Maajoukkueturnauksen lisäksi MM-kisat käydään useissa eri sarjoissa (miehet, naiset, juniorit ja seniorit, kaksin- ja nelinpelit jne.). Kisoja on järjestetty Keski-Euroopassa säännöllisesti vuodesta 2010.


title: Pöytäjalkapallo

text:
Miesten maajoukkueiden MM-kisojen parhaat
MM-kisoissa ja MM-turnauksissa voidaan käyttää viiden eri pöytävalmistajan kisapöytiä: Bonzini, Tornado, Roberto Sport, Garlando ja Leonhart. Alemmilla kansainvälisillä turnaustasoilla ITSF hyväksyy lisäksi Warrior-, Fireball- ja Rosengart-pöydät. Suomen maajoukkueen virallisena kisapöytänä on toiminut Fireball, joita on runsaasti Etelä-Suomessa, varsinkin Helsingissä, Turussa ja Tampereella.


title: Wait for Me

text: Wait for Me on englantilaisen rockyhtye The Pigeon Detectivesin debyyttialbumi. Se julkaistiin 28. toukokuuta 2007 levy-yhtiö Dance to the Radion kautta Iso-Britanniassa ja V2 Recordsin kautta Euroopassa ja Japanissa.


title: Wait for Me

text: Albumi saavutti platinaa kesäkuussa 2008.


title: Kuumatka

text: Kuumatka: Päiväkirja viikolta jolloin ihminen ensi kerran uskalsi mennä Kuun lähelle on kirjailija Erkki Ahosen vuonna 1969 julkaisema päiväkirjamuotoinen proosateos. Teoksessa käsitellään useita niitä ajatuksia, joita Ahonen pohtii varsinaisissa tieteiskirjoissaan, kuten tekniikan ja fysiikan kysymyksiä.


title: Tänään ei paljon tapahdu

text: Tänään ei paljon tapahdu on Erkki Ahosen vuonna 1961 julkaisema esikoisromaani. Teoksen on julkaissut Gummerus.


title: Seppä Örn

text: Seppä Örn on Erkki Ahosen vuonna 1970 julkaisema proosateos. Teoksen on julkaissut Gummerus.


title: Alternative Games

text: Alternative Games on suomalainen videopeliyritys, joka on erikoistunut kääntämään pelejä Linux- ja Mac-alustoille. Yrityksen ensimmäiset Linuxille kääntämät pelit olivat suomalaisen Frozenbyten kehittämät Shadowgrounds ja Shadowgrounds Survivor.


title: Borromeonsaaret

text: Borromeonsaaret ("Isole Borromee") sijaitsevat Maggiorejärven länsiosassa lähellä Italian Alppeja. Suurimmat saaret ovat suosittuja matkailukohteita, ja niille pääsee laivalla Stresasta ja Verbaniasta.


title: Borromeonsaaret

text: Isola Madre on saariston suurin saari. Saaren kasvitieteellinen puutarha on täynnä eksoottisia kasveja, sekä siellä vapaina liikkuvia riikinkukkoja ja papukaijoja. Saarella oleva palatsi on rakennettu 1590-luvulla ja sen erikoisuus on 1600-luvulla rakennettu nukketeatteri.


title: Borromeonsaaret

text: Isola Bellan saaressa on suuri palatsi, "Palazzo Borromeo". Palatsissa on barokkikalustus. Siellä on nähtävänä myös saman aikakauden maalauksia, veistoksia sekä mosaiikkiluola.


title: Will Durant

text: Will James Durant (5. marraskuuta 1885 North Adams, Massachusetts, Yhdysvallat – 7. marraskuuta 1981 Los Angeles, Kalifornia, Yhdysvallat) oli yhdysvaltalainen kirjailija, opettaja ja historioitsija. Hänen tunnetuin teoksensa on yhdessä vaimonsa Ariel Durantin kanssa kirjoittama "The Story of Civilization". Durantit saivat "Pulitzer Prize for General Non-Fiction" -palkinnon vuonna 1968 ja Presidential Medal of Freedomin vuonna 1977.


title: Will Durant

text: Will Durant toimi opettajana Ferrer Modern Schoolissa.


title: Kooptaatio

text:
Kooptaatio (), myös kooptointi tai kooptio on täydennysvaali, lisävalinta, valinta jäseneksi nykyisten jäsenten päätöksellä.
On käytössä poliittisissa, kirkollisissa ja yhteiskunnallisissa yhteisöissä ja erikoisen laajasti liike-elämässä.


title: Kooptaatio

text:
Esimerkkejä kooption erilaista muodoista:
Epädemokraattisuutensa vuoksi kooptointi ei sovi edustuksellisen hallinnon valintatavaksi.


title: The Air That I Breathe

text: The Air That I Breathe on Albert Hammondin ja Mike Hazlewoodin kirjoittama balladimainen popkappale. Alkuperäisen levytyksen kappaleesta teki Hammond itse vuonna 1973, se sisältyi hänen albumilleen "It Never Rains in Southern Carolina".


title: The Air That I Breathe

text: Parhaiten kappale tunnetaan brittiläisen The Hollies -yhtyeen esityksenä vuodelta 1974. Se nousi Britannian singlelistalla sijalle 2 ja Yhdysvalloissa sijalle 6. Kappale sisältyy myös yhtyeen samana vuonna ilmestyneelle albumille "Hollies".


title: The Air That I Breathe

text: Albert Hammond kertoi BBC:n haastattelussa vuonna 1992, että vaikka kappaleen voisi luulla olevan kirjoitetun maailman kauneimmalle naiselle, sen syntyyn olikin todellisuudessa innoittanut vähemmän kaunis tyttö, joka kuitenkin oli hyvin lämmin persoona. Sama henkilö auttoi Hammondia Los Angelesissa aikana, jolloin Hammondilla ei ollut rahaa ja työtä. Ilman kyseisen henkilön apua Hammond olisi ollut koditon.


title: The Air That I Breathe

text: Fraasi ”The Air That I Breathe” () oli Lee Hazlewoodin keksimä. Innoittajana siihen toimi hänen ja Hammondin asuinkaupungin Los Angelesin savusumu – joka aamu heidän katsoessa Hollywoodin suuntaan taivaalla näytti olevan ”keltainen hirviö”. Hazlewoodin ekologinen teema oli siis vahvasti ristiriitainen Hammondin rakkausaiheen kanssa.


title: The Air That I Breathe

text: Hammond julkaisi kappaleen ensimmäisenä vuoden 1973 albumillaan "It Never Rains in Southern Carolina". Samana vuonna sen levytti Phil Everly albumilleen "Star Spangled Banner".


title: The Air That I Breathe

text: The Holliesin rumpalin Bobby Elliottin mukaan ehdotuksen ”The Air That I Breathen” levyttämiseen antoivat Shirley ja Carol, yhtyeen ystävät AIR London -studiolta.


title: The Air That I Breathe

text: ”The Air That I Breathe” äänitettiin Abbey Road Studiosissa Lontoossa kahdessa osassa; 15. ja 22. marraskuuta 1973. Bobby Elliott on korostanut äänittäjä Alan Parsonsin osuutta kappaleen onnistumiseen, ja yksi Parsonsin ansioista oli saada Elliottin tom-tomit kuulostamaan patarummuilta.


title: The Air That I Breathe

text: ”The Air That I Breathe” -single ilmestyi tammikuussa 1974. Yhtyeen kotimaassa Britanniassa se ylsi sijalle 2 maaliskuussa 1974, ja oli listasijoituksella mitattuna suurin Hollies-hitti sitten syksyn 1966 menestyksen ”Stop Stop Stop”. Yhdysvalloissa kappale oli myös menestys; se pääsi Billboard Hot 100 -listalla sijalle 6 sekä Adult Contemporary -listalla sijalle 3. Top 10:een kappale ylsi ainakin kymmenessä maassa, joista listaykköseksi Alankomaissa, Etelä-Afrikassa ja Malesiassa.


title: The Air That I Breathe

text: Kappale jäi Holliesin vimeiseksi suureksi hitiksi. Vielä joulukuussa 1988 se ylsi uudelleenjulkaisuna Britanniassa sijalle 60 ja Irlannissa sijalle 30.


title: The Air That I Breathe

text: Radiohead-yhtyeen kappaletta Creep on pidetty "The Air that I Breathe" -kappaleen plagiaattina ja Hammond/Hazlewood -tekijäkaksikko nimettiinkin myös Creepin tekijöiksi.


The Air That I Breathe


title: The Air That I Breathe

text:
A-puoli
B-puoli


title: The Air That I Breathe

text: Brittiläinen Simply Red -yhtye saavutti suuren hitin cover-versiollaan vuonna 1998. Kyseinen versio ylsi Britanniassa listasijalle 6. Muita kappaleen tulkitsijoita ovat vuosien varrella olleet Olivia Newton-John, Hank Williams, Jr., Jorge González, k.d. lang, Semisonic ja The Mavericks.


title: Saarnakivi

text: Saarnakivi on siirtolohkare Tammelan ylängöllä Tammelan Lautaportaassa Torajärven rannalla. Noin 3,5 m³ kokoinen kivi on nelikulmion muotoinen ja paikalta avautuu kaunis maisema Torajärvelle. Muinaisina aikoina papit ja munkit nousivat kivelle saarnaamaan pakanoille kristinuskoa ja mahdollisesti muutama ihminen kastettiin järven rannalla. Tammelan seurakunta järjestää kerran vuodessa hartaustilaisuuden paikalla. Ensimmäinen jumalanpalvelus pidettiin 1955.


title: Saarnakivi

text: Saarnakivi on myös vanha rajapaikka Kalvolan Keikkalan ja Heinun kylien välillä.


title: Pruitt-Igoe

text: Pruitt–Igoe oli suuri julkinen asutusprojekti St. Louisissa Missourissa Yhdysvalloissa. Sitä pidetään yhtenä maan kaikkein epäonnistuneimmista suurisuuntaisista kaupunkisuunnitteluprojekteista.


title: Pruitt-Igoe

text: St. Louisin kaupungin asukasluku oli pienentynyt 1930–luvulta lähtien, ja sodan jälkeen vuonna 1949 valittu pormestari Joseph Darst halusi kääntää kehityksen. Mustien köyhien asuttama DeSoto–Carrin kaupunginosa oli suunniteltu uudistettavan rivitalotyyppisellä rakentamisella, mutta Darstin vaikutuksesta suunnitelmia muutettiin. DeSoto–Carr varattiin Pruitt–Igoe-projektille.


title: Pruitt-Igoe

text: Pruitt–Igoen suunnittelivat arkkitehdit George Hellmuth ja Minoru Yamasaki vuonna 1951. Alueen modernistisen arkkitehtuurin uskottiin olevan yleisemminkin esimerkkinä kaupunkien kehittämisen ja uudistamisen ongelmiin. Ensimmäiset asuintalot valmistuivat 1954 ja koko alue 1956. Alueelle tuli yhteensä 33 yksitoistakerroksista vuokrakerrostaloa.


title: Pruitt-Igoe

text: Muutamassa vuodessa Pruitt–Igoen elinolosuhteet alkoivat huonontua. Alue muuttui leimallisesti mustien asuinalueeksi, vaikka suunnitelmissa oli pyritty saamaan alueelle kaikkia rotuja ja ryhmiä. Rikollisuus ja vandalismi kasvoivat niin, että lopulta köyhimmätkin halusivat muualle asumaan. Asuntoja jäi tyhjilleen ja ensimmäiset rakennukset purettiin vuonna 1972. Vuoden päästä koko alue julistettiin korjauskelvottomaksi ja kaikki rakennukset päätettiin purkaa. Viimeiset Pruitt-Igoen rakennukset hävitettiin vuonna 1976. Alue on nykyisin suurelta osalta käyttämätön.


title: Armaan Ebrahim

text: Armaan Ebrahim (s. 17. toukokuuta 1989 Chennai, Intia) on intialainen moottoriurheilija. Hänen isänsä on entinen F3-sarjan mestari Akbar Ebrahim.


title: Armaan Ebrahim

text: Ebrahim aloitti uransa karting-sarjoissa voittaen Formula LGB -sarjan mestaruuden vuonna 2004. Seuraavana vuonna hän kilpaili Aasian Formula BMW -sarjassa ja edusti intiaa A1 Grand Prix -sarjassa kaudella 2005-06. Vuonna 2006 Ebrahim kilpaili Formula Renault UK -sarjassa. Hyvien tulosten perusteella Ebrahim sai jälleen edustaa Intiaa A1 Grand Prix -sarjassa kaudella 2006-07. Hän kilpaili myös Aasian Formula V6 -sarjassa vuosina 2007-08. Vuonna 2008 Ebrahim kilpaili Aasian GP2-sarjassa saavuttamatta pisteitä. Vuonna 2009 Ebrahim kilpaili Formula 2 -sarjassa sijoittuen 17:nneksi. Armaan sai kehuja ohitustaidoistaan joka kilpailun aikana, jolloin hän ohitti vähintään kahdeksan autoa. Ebrahimia on pidetty tulevaisuuden F1-kuljettajana ja muun muassa Narain Karthikeyan on kehunut hänen ajotaitojaan. Ebrahim jatkoi F2-sarjassa seuraavana vuonna saavuttaen yhden palkintosijan ja 78 pistettä sijoittuen kymmenenneksi. Ebrahim jatkoi F2-sarjassa kaudella 2011 saavuttaen 16 pistettä sijoittuen sarjan 15:nneksi. Vuonna 2012 Ebrahim kilpailee Indy Lights -sarjassa uudessa Fan Force United -tallissa.


title: Me (vuoden 1961 elokuva)

text: Me on Toivo Särkän ohjaama elokuva vuodelta 1961. Elokuva perustuu Reino Lahtisen näytelmään "Arvottomat" vuodelta 1959. Moralistisen elokuvan päähenkilö on alkoholisoitunut entinen pappi Urpo, joka on vietellyt nuoren tytön Meerin ja saanut vankilatuomion. Viinaa myyvää Ullaa esittävä Rauha Rentola palkittiin naissivuosa-Jussilla.


title: Me (vuoden 1961 elokuva)

text: Nykykatsojan silmin elokuvan paatoksessa on tahatonta komiikkaa. Televisioesitysten yhteydessä kriitikot ovat veikkaileet siitä kulttisuosiota keräävää kummajaista.


title: Orpopojan valssi

text: Orpopojan valssi on Ville Salmisen ohjaama mustavalkoinen musiikkielokuva vuodelta 1950.


title: Orpopojan valssi

text: Elokuvan aiheena on kuplettilaulaja J. Alfred Tannerin elämä. 1900-luvun alussa Tanner on rakennustyöläisenä Helsingissä, mutta joutui työttömäksi, kun hänen valvonnassaan rakennettu kerrostalo romahti. Juopon esiintyjän kuskin tehtävän kautta hän päätyi esiintymään revyyteatteriin. Vaimokseen hän löysi nuoruudenrakastettunsa Mildan. Elokuvassa on paljon musiikkinumeroita, ja siinä on kiinnostavia näkymiä Helsingistä.


title: Orpopojan valssi

text: Aikalaisarvioissa hyväntuuliseksi luonnehdittua elokuvaa pidettiin jokseenkin onnistuneena. Esimerkiksi Modest Savtschenko (Työkansan Sanomat) kirjoittaa: ”Tuskin erehdymme, kun pidämme tämän filmin onnistumista ennen kaikkea sen ohjaajan Ville Salmisen sekä kuvaajan Kalle Peronkosken ansiona. Filmissä on sopivasti vauhtia, kuvasommittelu on luontevaa ja johdonmukaista.”


title: Orpopojan valssi

text: Eräässä myöhemmässä arviossa elokuvaa pidetään paatoksellisena, ja toisessa todetaan, että elokuvassa ovat keskeisintä runsaat laulut, joista kuitenkin kuullaan vain pätkiä. Halosen debyytti osoittautuu erään kriitikon mielestä onnistuneeksi.


title: Eija Inkeri

text: Eija Inkeri (oik. Eija Inkeri Hukkanen, o.s. Lappalainen; 27. toukokuuta 1926 Kuopio – 27. syyskuuta 2012 Lahti) oli suomalainen näyttelijä, joka näytteli 1950-luvulla useissa suomalaisissa elokuvissa. Hän oli vuosina 1949–1951 SF:n kuukausipalkkaisena sopimusnäyttelijänä. Lisäksi hän näytteli vuodesta 1944 lähtien muun muassa Joensuun kaupunginteatterissa, Lahden kaupunginteatterissa ja Radioteatterissa.


title: Kotkarauskut

text: Kotkarauskut ("Myliobatidae") on rustokalaheimo, jonka lajit elävät trooppisissa valtamerissä.


title: Kotkarauskut

text: Varhaisimmat kotkarauskuihin kuuluvien lajien fossiilit on ajoitettu liitukauden loppuvaiheille. Nykyään elävien lajien määrä vaihtelee lähteittäin 37–42 välillä ja lajit jaetaan 7 sukuun. Heimo jaetaan kolmeen alaheimoon kotkarauskuihin ("Myliobatinae"), paholaisrauskuihin ("Mobulinae") ja "Rhinopterinae". Eräät luonnontieteilijät pitävät kaikkia näitä alaheimoja omina heimoinaan.


title: Kotkarauskut

text: Kotkarauskut ovat keskikokoisia tai suuria kaloja. Lajien rintaevät ovat hyvin kookkaat ja voivat olla jopa 2,5 metriä leveät. Selkäevä on pieni ja pyrstö on pitkä ja hyvin ohut. Pyrstössä voi olla yksi tai kaksi myrkyllistä piikkiä. Paholaisrauskuilla on pään sivuilla sarvimaiset ulokkeet. "Rhinopterinae"-alaheimon lajeilla kuono on lohkomainen. Heimon lajeilla silmät sijaitsevat pään sivuilla ja ruiskureiät silmien takana. Kalojen suu on suuri ja hampaat ovat kookkaat ja levymäiset. Paholaisrauskut suodattavat ravintonsa ja ovat erikoistuneet planktonin syömiseen. Kotkarauskut ovat vivipaarisia ja naaras synnyttää kahdesta kuuteen poikasta.


title: Kotkarauskut

text: Kotkarauskujen heimon lajeja tavataan kaikista trooppisista valtameristä. Ne ovat pääasiassa mereisiä, mutta joitakin lajeja tavataan myös murtovesistä ja mangrovealueilta. Lajit liikkuvat usein suurissa parvissa lähellä pintaa koralliriuttojen läheisyydessä ja paholaisrauskuja tavataan myös avomereltä. Ne uivat liikuttamalla kookkaita rintaeviään ja ikään kuin lentävät veden alla. Eräät kotkarauskut myös hyppivät vedestä ilmaan.


title: Kotkarauskut

text: Kotkarauskujen- ja "Rhinopteridae"-alaheimojen lajit syövät selkärangattomia eläimiä, esimerkiksi rapuja ja simpukoita, joiden kovan kuoren ne murskaavat levymäisillä hampaillaan. Paholaisrauskut sen sijaan käyttävät ravintonaan planktonia, jota ne suodattavat vedestä.


title: Proliferoivan solun tuma-antigeeni

text: Proliferoivan solun tuma-antigeeni (PCNA) on proteiini, joka mahdollistaa DNA-polymeraasi δ:n kiinnittymisen DNA:han solujakautumisen ja DNA:n korjauksen aikana aitotumaisissa soluissa. Proteiini saavuttaa puristuksensa ympäröiden DNA:n jolloin muodostuu topologinen yhteys perimään. Proteiini toimii esimerkkinä DNA-puristimesta.


title: Proliferoivan solun tuma-antigeeni

text: Proteiinilla on keskeinen vaikutus DNA-synteesissä sekä DNA:n korjauksessa.


title: Etelä-Yhdysvallat

text: Etelä-Yhdysvallat tai Etelävaltiot (, usein myös "American South", "Dixie", "Dixieland" tai "the South") on kuudentoista Yhdysvaltojen osavaltion muodostama kokonaisuus maan kaakkoisosassa. Tähän alueeseen kuuluvia osavaltioita ovat Alabama, Arkansas, Delaware, Florida, Georgia, Kentucky, Louisiana, Maryland, Mississippi, Oklahoma, Pohjois-Carolina, Etelä-Carolina, Tennessee, Texas, Virginia ja Länsi-Virginia. Myös Columbian liittopiiri lasketaan kuuluvan Etelään. Vuoden 2010 väestönlaskennassa Etelä-Yhdysvalloissa asui n. 114 600 000 ihmistä.


title: Kallistrat Žakov

text: Kallistrat Falalejevitš Žakov (, 30. syyskuuta 1866 nykyään Syktyvkariin kuuluva Davponin kylä – 20. tammikuuta 1926 Riika) oli komilaissyntyinen venäläinen kirjailija ja filosofi.


title: Kallistrat Žakov

text: Kallistrat Žakov syntyi puusepän perheeseen. Totman opettajaseminaarista valmistuttuaan hän opiskeli Vologdan reaaliopistossa ja Pietarin metsäinstituutissa. Vuonna 1896 hän pääsi Kiovan yliopistoon. Vuonna 1899 hän siirtyi Pietarin yliopiston historiallis-kielitieteelliseen tiedekuntaan, josta valmistuttuaan hän työskenteli yliopiston opettajana. Vuosina 1908–1917 Žakov opetti Pietarin psykoneurologisessa instituutissa ja vuonna 1911 hänestä tuli professori. Vuodesta 1917 lähtien hän asui Pihkovassa, Tartossa ja Riiassa.


title: Kallistrat Žakov

text: Žakov tunnetaan hänen ”limitismiksi” kutsumansa filosofisen teorian kehittelijänä. Hän kirjoitti myös useita komien kansanperinteeseen löyhästi perustuvia teoksia. Kirjailijan merkittävin luomus on omaelämänkerrallinen kertomus "Skvoz stroi žizni" (”Elämän rakenteen läpi”, 1914). Hänen kaunokirjallisista teoksistaan tunnetuin on historiallisaiheinen kertova runoelma "Biarmija" (”Biarmia”, 1916).


title: Qutuz

text: Saif ad-Din Qutuz, myös "Kutuz", (arabiaksi الملك المظفر سيف الدين قطز "eli al-Malik al-Muzaffar Saif ad-Din Qutuz", k. 24. lokakuuta 1260) oli kolmas Egyptin mamelukkihallitsijoista. Hänen aikanaan käytiin Ain Jalutin taistelu, jossa mongolit murskattiin ensi kertaa vuosiin. Lyhyestä valtakaudestaan huolimatta hän on suosituimpia mamelukkisulttaaneja islamilaisen maailman historiassa. Hänen seuraajansa Baibars oli pääepäilty hänen murhaansa 1260.


title: Gədəbəy

text: Gədəbəy (lausutaan [gädäbäi], ) on kaupunki Azerbaidžanissa. Se sijaitsee Pienen-Kaukasuksen reuna-alueella 444 kilometriä Bakusta länteen. Kaupunki on Gədəbəyn piirin keskus. Asukkaita on 9 200 henkeä (vuonna 2010).


title: Gədəbəy

text: Paikkakunta on saanut alkunsa saksalaisten 1800-luvun puolivälissä perustamasta kuparikaivoksesta. Vuonna 1930 siitä tuli piirikeskus, vuonna 1935 kaupunkimainen taajama ja vuonna 1990 kaupunki. Gədəbəyssa on elintarvike-, puunjalostus- ja rakennustarviketeollisuutta. Lähistöllä toimii Anglo Asian Mining -yhtiön kulta- ja kuparikaivos.


title: Worst Part Is Over

text: Worst Part Is Over on Anna Abreun neljännen albumin "Rush" toinen single, joka julkaistiin 25. huhtikuuta 2011. Kappaleella on mukana myös rap-artisti Redrama.


title: Oulun Konepaja

text: Oulun Konepaja Oy (Uleåborgs Mekaniska Werkstads Aktiebolag) oli suomalainen metalliteollisuusyritys, joka toimi Oulun Pikisaaressa.


title: Oulun Konepaja

text: Konepajan perusti englantilainen Herbert Barry vuonna 1873. Hän oli Kurimon ja Ämmän ruukkien omistajan The Finland Charcoal Iron Works Companyn toimitusjohtaja. Barry näki konepajassa mahdollisuuden jalostaa ruukkien tuottamaa rautaa, etenkin kun pohjoissuomalaisen puunjalostusteollisuuden laajentuminen loi kysyntää konepajatuotteille. Barry ei kuitenkaan ehtinyt käynnistää konepajan toimintaa, jo vuonna 1874 hän myi konepajan maanmiehelleen W. F. Songeylle, joka vei perustamistoimet päätökseen samana vuonna. Rautateollisuuden suhdanteet kääntyivät kuitenkin laskuun ja ruukkiyhtiö ajautui konkurssiin 1878, jolloin myös Songey lähti Suomesta. Konepajan johtajaksi nousi vaasalainen insinööri Karl Löjfhjelm, joka lopulta nosti yhtiön taloudellisesti turvatulle pohjalle. Konepaja rakennettiin Pikisaaren kaupunginpuoleiseen osaan.


title: Oulun Konepaja

text: Konepaja valmisti monenlaisia käyttöesineitä kuten valurautaisia ja taottuja ruoanlaittovälineitä, työkaluja, peltiä ja muuta käyttötavaraa. Merkittävintä tuotantoa olivat kuitenkin konepajan valmistamat sahakoneistot sekä laivanrakennus. Konepaja toimitti sahakoneistoja ainakin Kestilän sahalle, Korkeasaaren sahalle, Saaren sahalle ja Röytän sahalle. Ensimmäiset konepajan valmistamat laivat olivat "Alku" ja 1878 valmistunut "Wilho", joka liikennöi Oulun alueella vuoteen 1888 asti.


title: Oulun Konepaja

text: Laivojenrakentaminen nousi 1900–luvun alussa konepajan tärkeimmäksi toiminnaksi. Tuolloin valmistuivat muun muassa Warma (1908) ja Luoto (1911). Suurin konepajan koskaan valmistamista laivoista on "Sokeri-Jussi", jonka Suomen Sokeri tilasi ennen talvisotaa syksyllä 1939. Sotien vuoksi laivan valmistuminen viivästyi ja laiva laskettiin vesille marraskuussa 1945 "Wilho" -nimiseksi muutettuna. Talvisodan alettua konepaja määrättiin valmistamaan kranaatinheittimien ammuksia, joita se valmistikin seuraavien viiden vuoden kuluessa lähes puoli miljoonaa kappaletta.


title: Oulun Konepaja

text: Sotien jälkeen konepajan tuotannosta suurin osa meni Sotevan kautta Neuvostoliittoon sotakorvauksina. Oulun Konepajan tehtäväksi annettiin hioma- ja jyrsinkoneita, säiliöitä, pumppuja ja lumpunkeittimiä.


title: Oulun Konepaja

text: Oulun Konepaja Oy myytiin 1950–luvulla Raahe Oy:lle. Konepajan toiminta Pikisaaressa loppui 1970–luvulla.


title: Jalkapallon suomenmestaruuskilpailut 1911

text: Jalkapallon SM-kilpailut järjestettiin neljättä kertaa vuonna 1911. Suomen-mestaruuden voitti Helsingin Jalkapalloklubi. Mestaruus oli HJK:lle sen seurahistorian ensimmäinen. Kilpailuun ilmoittautui kaikkiaan kahdeksan seuraa, Kaksi Viipurista, neljä Helsingistä sekä Vasa IS ja Åbo IFK.


text:
Helsinkiläisten osalta karsinnat alkoivat 7. lokakuuta ja myös "maalaisseurat" Turku ja Vaasa kamppailivat ottelunsa Helsingissä 8. lokakuuta. Samana päivänä Viipurin Reipas voitti ystävyysottelussa pietarilaisen Unitaksen 8–1. HJK ja KIF pelasivat tasan ja uusintaottelu käytiin 10.10. Viipurissa oli kaupungin edustaja välieriin ratkaistu jo 1.10.
Välierät määrättiin pelattavaksi 15.10. sen jälkeen kun Ruotsi ilmoitti peruuttavansa maaottelun Suomea vastaan kyseisenä päivänä. Helsingissä HJK ja IFK pelasivat sateen ja pakkasen jäljiltä pehmeällä kentällä tasan 0–0, vaikka IFK:n hyväksi tuomittiin ottelussa rangaistuspotkukin. Seuraavana päivänä Palloliitto sulki Viipurin Reippaan kilpailusta, koska se ei suostunut pelaamaan Turussa.
Helsinkiläisten ensimmäinen uusinta käytiin 18.10. ja se päättyi jälleen maalittomaan tasapeliin. Sunnuntaina 22.10. sitten toteutui lopulta tuo Suomen jalkapallomaajoukkueen ensimmäinen maaottelu, tai "liitto-ottelu", kuten termi tuohon aikaan kuului. Ruotsi voitti Helsingissä käydyn kamppailun 5–2 (1–2). Lopulta 29.10. toisessa uusintaottelussa HJK onnistui voittamaan HIFK:n. Samana päivänä Viipurin Reipaskin suostui ottelemaan Turussa paikallista IFK:ta vastaan. ÅIFK oli tyly isäntä maalein 8–0.
"*Reipas luovutti."


text: Pelattiin Helsingissä 5. marraskuuta ja siinä kohtasivat paikallinen HJK ja IFK Turusta. Ottelun alla IFK:ta pidettiin jonkinasteisena ennakkosuosikkina. Kamppailun voitti kuitenkin HJK ja voittonumerot muodostuivat yllättävänkin selkeiksi.


text: Maalivahti: Niilo Tammisalo, Puolustajat: Eino Soinio, Jalmari Holopainen, Tukimiehet: Viljo Lietola, Kaarlo Soinio, Pauli Ahlgren, Hyökkääjät: Tuure Tornivuori, Akseli Toivonen, Artturi Nyyssönen, Arvo Eerikäinen, Lauri Tanner


Jalkapallon suomenmestaruuskilpailut 1912 olivat lajin viidennet SM-kilpailut. Suomen jalkapallomestaruuden voitti Helsingin Jalkapalloklubi. Osanottajia ilmaantui tällä kertaa vain viisi.


title: Samux

text: Samux () on kaupunki Azerbaidžanissa. Se sijaitsee Kurajoen varrella 362 kilometriä Bakusta länteen. Kaupunki on Samuxin piirin keskus. Asukkaita on 6 100 henkeä (vuonna 2010).


title: Samux

text: Paikkakunta on saanut alkunsa vuonna 1971 perustetusta Səfərəliyevin (ven. Сафаралиев, "Safaralijev") kaupunkimaisesta taajamasta. Vuonna 1992 siitä tuli Samuxin piirin keskus ja samana vuonna se sai nimen "Nəbiağalı" (ven. Набиагалы, "Nabiagaly"). Vuonna 2008 taajamasta tuli "Samuxin" kaupunki.


title: Rishi Kapoor

text: Rishi Kapoor (s. 4. syyskuuta 1952) on intialainen elokuvanäyttelijä, -tuottaja ja -ohjaaja. Hän on näytellyt Bollywood-elokuvissa 1970-luvun alusta tähän päivään asti.


title: Rishi Kapoor

text: Rishi Kapoor on näyttelijä-elokuvantekijä Raj Kapoorin toiseksi vanhin poika. Hänen veljensä Randhir Kapoor ja Rajiv Kapoor ovat myös näyttelijöitä.


title: Rishi Kapoor

text: Kapoor meni naimisiin näyttelijä Neetu Singhin kanssa vuonna 1979. Heillä on kaksi lasta: näyttelijä Ranbir Kapoor ja muotisuunnittelija Riddhima Kapoor Sahani.


title: Moilanen

text: Moilanen on suomalainen sukunimi, joka on muun muassa seuraavilla henkilöillä:


title: Opel Ampera

text: Opel Ampera on Opelin vuodesta 2011 lähtien valmistama hybridiauto. Se on eurooppalainen versio Chevroletin Volt-mallista.


title: Holm

text: Holm voi tarkoittaa seuraavia:


title: Holm

text: Lisäksi "Holm" () on usean kylän nimi Venäjällä.


title: Putkonen

text: Putkonen on suomalainen sukunimi, joka on muun muassa seuraavilla henkilöillä:


title: Tomáš Jurčo

text: Tomáš Jurčo (s. 28. joulukuuta 1992 Košice) on slovakialainen jääkiekkoilija, pelipaikaltaan oikea laitahyökkääjä. Hän edustaa tällä hetkellä NHL-seura Chicago Blackhawksia.


title: Tomáš Jurčo

text: Ennen ammattilaisuraa Jurčo pelasi Quebecin junioriliigan Saint John Sea Dogsissa. Hän on NHL-seura Detroit Red Wingsin toisen kierroksen varaus vuodelta 2011.


title: Tomáš Jurčo

text: Košicesta lähtöisin oleva Jurčo pelasi vuoteen 2009 asti kotikaupunkinsa HC Košicen juniorijoukkueissa, kunnes Saint John Sea Dogs varasi hänet CHL:n vuotuisessa Import Draftissa neljäntenä pelaajana.


title: Tomáš Jurčo

text: Jurčo oli varauskelpoinen vuoden . Puolueeton kykyjenetsintätoimisto Central Scouting Service listasi Jurčon 20. parhaaksi Pohjois-Amerikassa pelaavaksi kenttäpelaajaksi lopullisessa arvioinnissaan ennen varaustilaisuudessa, ja lopulta Detroit Red Wings varasi hänet toisella kierroksella, koko tilaisuuden 35. pelaajana. Jurčo on myös varattu KHL:n varaustilaisuudessa kuudennella kierroksella, varaajana Avtomobilist Jekaterinburg.


title: Tomáš Jurčo

text: Jurčo on edustanut Slovakiaa nuorten arvokisoissa kolmeen otteeseen, keväällä 2009 alle 18-vuotiaiden MM-kisoissa sekä nuorten MM-kisoissa 2011 ja 2012.


title: Tomáš Jurčo

text: Jurčo on tunnettu loistavasta kiekonkäsittelytaidostaan.


title: Tomáš Jurčo

text: Videot Jurčon erilaisista tempuista ovat saavuttaneet suosiota YouTube -videopalvelussa, ja NHL on myös noteerannut hänet omilla sivuillaan.


title: C (latausvirta)

text: C on akkujen lataus- ja purkuvirran sallitun maksimin ilmoittava kerroin. Kerroin kertoo akun kestämän latausvirran tai purkuvirran määrän ampeereina suhteessa akun kapasiteettiin ja akusta ilmoitetaan erikseen sekä purkuvirtakerroin että latausvirtakerroin.


title: C (latausvirta)

text: Akkua jonka sallittu latausvirta on 1 C ja kapasitetti on 40 Ah, voi ladata 40 ammpeerin maksimivirralla. Samoin jos saman akun purkukerroin on 2 C, akkua voi kuormittaa 80 ampeerin virralla.


title: C (latausvirta)

text: Kerrointa C ei tule sekoittaa Coulombin yksikköön C, jota käytetään kondensaattorien kapasiteetin yhteydessä.


title: Zərdab

text: Zərdab () on kaupunki Azerbaidžanissa. Se sijaitsee Kurajoen rannalla 231 kilometriä Bakusta länteen. Kaupunki on Zərdabin piirin keskus. Asukkaita on 11 700 henkeä (vuonna 2010).


title: Zərdab

text: Zərdabista tuli piirikeskus vuonna 1935, kaupunkimainen taajama vuonna 1960 ja kaupunki vuonna 1968. Se on maatalousalueen keskus, jossa toimii kevyttä ja elintarviketeollisuutta.


title: Xaçmaz

text: Xaçmaz () on kaupunki Azerbaidžanissa. Se sijaitsee Kaspianmereen laskevan Qudyalçayjoen varrella 157 kilometriä Bakusta luoteeseen. Kaupunki on Xaçmazin piirin keskus. Sen kautta kulkee Bakusta Venäjälle johtava rautatie. Asukkaita on 41 000 henkeä (vuonna 2010).


title: Xaçmaz

text: Xaçmazista tuli piirikeskus vuonna 1930, kaupunkimainen taajama vuonna 1935 ja kaupunki vuonna 1938. Se on maatalousalueen keskus, jossa tuotetaan elintarvikkeita ja kudotaan mattoja. Kaupungissa on historiallinen museo ja mattomuseo.


title: Haukkavaara–Pekonlahti-rata

text: Haukkavaara–Pekonlahti-rata oli suomalainen vuonna 1927 lakkautettu 750 mm:n kapearaiteinen rautatie, joka sijaitsi luovutetussa Karjalassa Hiitolassa. Seitsemän kilometriä pitkää rataa pitkin kuljetettiin sahatavaraa A. Ahlström Oy:n Pekonlahden sahalta Haukkavaarassa sijainneelle saman yhtiön omistamalle lautatarhalle. Täältä sahatavara toimitettiin eteenpäin Haukkavaaran kautta kulkenutta Sortavala–Viipuri-rautatietä pitkin.


title: Haukkavaara–Pekonlahti-rata

text: Radalla oli käytössä ainakin yhdysvaltalainen Dickson-höyryveturi (1083/1899, 0-6-4T), joka myytiin radan lakkauttamisen jälkeen 1927 Läskelän rautatielle. Radalla oli käytössä myös pari henkilövaunua, joilla kuljetettiin lautatarhan työläisiä.